Pengusaha hotel dipukul, di simbah cat selepas masuk bilik pelanggan

JOHOR BAHRU, 10 Oktober – Seorang pengusaha hotel dipukul dan disimbah cat selepas disyaki memasuki bilik hotel pelanggan tanpa kebenaran di sebuah hotel di sekitar Taman Desa Cemerlang, Ulu Tiram di sini, semalam.

Ketua Polis Daerah Seri Alam Supt Mohd Sohaimi Ishak berkata pihaknya menerima laporan berhubung kejadian tersebut daripada mangsa lelaki warga emas berusia 62 tahun itu pada pukul 3.30 pagi, semalam.

Beliau berkata bertindak atas maklumat, sepasukan polis dari Bahagian Siasatan Jenayah Ibu Pejabat Polis Daerah Seri Alam bersama Balai Polis Desa Cemerlang telah menahan seorang lelaki tempatan berusia 52 tahun di Jalan Tanjong, Taman Desa Cemerlang pada pukul 11.30 malam tadi.

“Susulan itu, dua lagi lelaki tempatan berumur lingkungan 31 hingga 55 tahun ditahan di Jalan Persisiran Seri Alam, Masai kira-kira pukul 3.03 pagi ini.

Hasil semakan mendapati salah seorang daripada tiga individu yang ditahan itu mempunyai satu rekod jenayah, manakala dua lagi tiada rekod jenayah lampau,” katanya dalam satu kenyataan hari ini.

Katanya ketiga-tiga lelaki itu ditahan reman selama empat hari bermula hari ini hingga Khamis dan kes disiasat mengikut Seksyen 147 Kanun Keseksaan.

Terdahulu, polis mengesan sebuah video tular berdurasi satu minit 44 saat melalui aplikasi WhatsApp dengan memaparkan seorang lelaki tempatan dipukul dan disimbah cat.


Bayi meninggal di pusat jagaan: Polis terima arahan lanjut dari Pejabat Pendakwaan

Pengarah Jabatan Siasatan Jenayah Bukit Aman Datuk Seri Abd Jalil Hassan berkata polis mengambil masa menyiasat kes itu kerana perlu mendapatkan beberapa laporan daripada agensi berkaitan bagi memastikan siasatan dibuat secara menyeluruh, adil dan saksama.

“Polis tidak pernah sesekali menafikan hak sesiapa dalam menjalankan siasatan kes ini yang disiasat di bawah Akta Kanak-Kanak 2001 dan sentiasa berpegang teguh kepada prinsip undang-undang ‘justice delayed is justice denied’,” menurutnya dalam kenyataan malam tadi.

Beliau berkata polis juga mengambil maklum tentang kerisauan keluarga mangsa dan orang ramai berkaitan siasatan yang dijalankan ke atas kematian di sebuah pusat jagaan di Negeri Sembilan itu.

“Polis menyeru kepada semua pihak untuk tidak membuat sebarang spekulasi dan memberikan ruang dan masa bagi memastikan siasatan dibuat secara komprehensif dan holistik,” katanya.

Pada 22 Feb lepas, seorang bayi perempuan berusia 15 bulan meninggal dunia selepas kepalanya dipercayai tersangkut pada kain buaian di sebuah pusat penjagaan kanak-kanak di Bandar Sri Sendayan, Seremban.

Ketua Polis Daerah Seremban ACP Nanda Maarof berkata Nour Rania Asyifaa Yuseri disahkan meninggal dunia di Klinik Kesihatan Sendayan oleh pegawai perubatan pada 4.30 petang selepas seorang wanita yang juga pengasuhnya membawa mangsa ke klinik itu untuk rawatan. – BERNAMA


Abang Sallehuddin dilantik semula KP DBP

KUALA LUMPUR, 29 Nov – Datuk Abang Sallehuddin Abg Shokeran dilantik semula sebagai Ketua Pengarah Dewan Bahasa dan Pustaka (DBP) berkuat kuasa hari ini.


COVID-19: Kerajaan perhalusi tindakan segera kurang penularan

Menteri Kanan (Keselamatan), Datuk Seri Ismail Sabri Yaakob, berkata ini termasuk mempertimbang prosedur operasi standard (SOP) lebih ketat membabitkan perjumpaan sosial, bagi mengurangkan pergerakan dan risiko jangkitan.

“Insya-Allah, satu pengumuman akan dibuat oleh YAB (Yang Amat Berhormat) Perdana Menteri (Tan Sri Muhyiddin Yassin) dalam masa terdekat, bagi memaklumkan tindakan yang akan dilaksanakan,” katanya pada sidang media di Kementerian Pertahanan, di sini, hari ini. – Berita Harian.


Perlu masa tambahan untuk stabilkan isyarat MEASAT-3

KUALA LUMPUR 27 Jun – Lebih banyak masa diperlukan untuk menyelesaikan sepenuhnya proses penstabilan isyarat dan satelit yang kompleks, kata MEASAT Global Berhad (MEASAT).

Menurut kenyataannya hari ini berhubung perkembangan proses penyelenggaraan MEASAT 3, ini berdasarkan tahap kemerosotan perkhidmatan sekejap-sekejap yang dikesan sepanjang pemantauan ke atas perkhidmatan satelit yang baru dibaik pulih itu.

“Bagi memastikan semua perkhidmatan beroperasi sepenuhnya pada tahap optimum dan bertahan untuk jangka panjang, kami meneruskan pemantauan dan penyelenggaraan dengan menugaskan satu pasukan bagi memastikan tahap prestasi yang disasarkan dicapai segera serta boleh dikekalkan sepenuhnya.

Berkapasiti merentasi lima satelit komunikasi, MEASAT menyediakan perkhidmatan kepada lebih 150 negara mewakili 80 peratus penduduk dunia di seluruh Asia, Timur Tengah, Afrika, Eropah dan Australia.


Kerajaan cadang pasport vaksin untuk pengesahan terima suntikan

SEPANG 21 Feb. – Kerajaan bercadang mengeluarkan pasport vaksin sebagai dokumen pengesahan bagi individu yang telah menerima suntikan vaksin COVID-19, kata Menteri Kesihatan Datuk Seri Dr Adham Baba.

“Ketika ini, kita cadangkan dua kaedah iaitu dipaparkan (terima suntikan) di aplikasi MySejahtera dan dokumen secara fizikal iaitu dalam bentuk pasport yang boleh diterima negara lain,” katanya.

Bercakap pada sidang media selepas menyambut ketibaan kumpulan pertama vaksin Pfizer-BioNTech di sini hari ini, Dr Adham berkata Kementerian Kesihatan (KKM) dan Kementerian Sains, Teknologi dan Inovasi (MOSTI) sedang memperhalusi cadangan tersebut.

Sementara itu, Menteri Penyelaras Program Imunisasi COVID-19 Kebangsaan yang juga Menteri Sains, Teknologi dan Inovasi Khairy Jamaluddin berkata skim perlindungan untuk memberi pampasan kepada penerima vaksin COVID-19 yang mendapat kesan sampingan serius, akan diwujudkan.

“Skim ini akan memberi pampasan ex-gratia kepada mana-mana penerima suntikan vaksin COVID-19 yang mengalami kesan sampingan serius, yang boleh dikaitkan dengan pemberian vaksin itu,” katanya, sambil menambah perkara itu diputuskan Jemaah Menteri dalam mesyuarat khas minggu lepas.


Lima gerai di Medan Selera Sri Kendong terbakar

SEREMBAN, 30 Jan – Lima daripada keseluruhan 15 gerai di Medan Selera Sri Kendong, Kota dekat sini yang dipercayai beroperasi lebih 10 tahun musnah dalam kebakaran pagi ini.

Ketua Balai Bomba dan Penyelamat Kota Ahmad Hafezze Mat Junoh berkata 16 anggota dari Balai Bomba Kota dan Tampin digerakkan ke lokasi kejadian selepas menerima panggilan kecemasan daripada orang awam kira-kira 5.14 pagi.

“Dua unit gerai terbakar sepenuhnya manakala tiga lagi terbakar 80 peratus. Api merebak terlalu cepat disebabkan angin yang kuat ketika itu, namun tiada mangsa dilaporkan terlibat dan kebakaran berjaya dikawal sepenuhnya kira-kira 7.27 pagi,” katanya kepada Bernama hari ini.


Polis tahan empat keldai akaun

Ketua Polis Daerah Barat Daya Supt Kamarul Rizal Jenal berkata semua empat lelaki berusia 25 hingga 48 tahun itu ditahan oleh Bahagian Siasatan Jenayah Komersil Daerah (BSJKD) Barat Daya, hasil risikan dan intipan yang dijalankan sejak seminggu lepas.

“Dua daripada empat lelaki itu ditahan di Batu Maung dan Bukit Mertajam, dekat sini manakala dua lagi suspek ditangkap di Taiping dan Bagan Serai, di Perak.

“Berdasarkan siasatan awal, jumlah kerugian yang dialami oleh mangsa membabitkan empat lelaki itu antara RM13,000 hingga RM400,000 dalam kes yang dilaporkan sejak 2019 hingga tahun ini,” katanya ketika dihubungi hari ini.

Sementara itu dalam perkembangan lain, Ketua Polis Daerah Timur Laut ACP Soffian Santong berkata polis sedang mengesan seorang saksi dikenali sebagai Azhim Md Ibrahim, 39, beralamat di 346 C, Jalan Madrasah di Jelutong untuk perbicaraan kes dadah di Mahkamah Tinggi George Town, di sini esok.

Beliau berkata lelaki itu dikehendaki hadir sebagai saksi untuk kes perbicaraan mengikut Seksyen 39B (1)(a) Akta Dadah Berbahaya 1952 esok dan sesiapa yang mengenali dan mengetahui keberadaan lelaki tersebut diminta untuk menghubungi pegawai penyiasat kes Insp Nur Hasanah Jamil menerusi nombor telefon 019-3660848 bagi membantu pihak polis.


Rahimah ‘rindu’ pelancong

PENGKALAN BATU: 29 Jan – “Dulu setiap hari ada saja van atau bas bawa pelancong singgah di kampung ini hingga ada kala tidak menang tangan melayan tetamu,” kata pemilik rumah tradisional, Rahimah Tompang dari Kampung Pengkalan Batu, di sini.

Difahamkan, sejak kerajaan melaksanakan Perintah Kawalan Pergerakan (PKP) 1.0 susulan pandemik COVID-19, termasuk menutup pintu sempadan negara, kesannya dirasai pemain industri sektor pelancongan termasuk pemilik rumah tradisional di kampung terbabit.

Menurut Rahimah rumahnya diwarisi turun-temurun dari keluarga sejak lebih 100 tahun lalu dan kini umpama ‘retak menanti belah’ apabila ada bahagian tertentu kediaman berasaskan kayu itu sudah mula dimakan anai-anai.

“Dulu rumah mak cik selalu jadi tumpuan pelancong tidak kira dari Eropah, China, Hong Kong, Jepun mahupun Singapura. Malah semua bil dan keceriaan rumah sebelum ini mak cik bayar sendiri tanpa bantuan anak-anak.

“Setiap kali pelancong asing mengunjungi rumah ini sebelum PKP 1.0 dulu, mak cik hanya kenakan bayaran RM10 bagi setiap rombongan walaupun mereka datang menaiki dua tiga buah bas sekali dan itu pun sudah cukup berbaloi.

“Tetapi sekarang, kehidupan tidak berapa mewah malah kerosakan yang ada termasuk kayu rumah dimakan anai-anai juga tidak mampu dibaiki,” katanya ditemui di kediamannya hari ini.

Mengulas lanjut, katanya dia pernah mengutarakan masalah dihadapi kepada Pejabat Ketua Menteri dan Perbadanan Muzium Melaka (PERZIM) sejak lima tahun lalu untuk kos baik pulih kediaman, namun sehingga kini tidak ada bantuan diberikan.

Rahimah berkata, permohonan bantuan turut dikemukakan kepada Ahli Dewan Undangan Negeri (ADUN) Pengkalan Batu, Datuk Norhizam Hassan Baktee baru-baru ini dan masih menunggu jawapan dari pejabat beliau.

“Bercakap soal kos membaiki dan menceriakan rumah sepanjang tempoh 10 tahun lalu, mak cik sudah menghabiskan lebih RM200,000 untuk memastikan ciri-ciri tradisional rumah terpelihara,” katanya yang pernah diiktiraf sebagai ‘Malay Culture Preservation Enthusiast Hero Melaka’ oleh kerajaan China beberapa tahun lalu.

Rahimah antara beberapa penduduk di kampung berkenaan yang gigih memulihara keunikan rumah tradisional Melaka hingga menjadikan ia antara lokasi tumpuan pelancong.

Berlainan pula dengan Rabiah Luwi, 68, yang menjadikan kediamannya sebagai tempat berkongsi pengalaman mengenai keunikan rumah tradisional dan bukan sebagai punca pendapatan.

Menurut anak sulung Rabiah, Nooasiah Seman, 49, rumah tradisional yang dibina lebih 50 tahun lalu itu hanya sebagai persinggahan pelancong yang mahu melihat keindahan rumah warisan itu tanpa mengenakan sebarang bayaran.

“Sebaliknya, kebanyakan yang datang mengunjungi rumah ini adalah syarikat produksi drama yang mahu menjadikan rumah sebahagian daripada lokasi penggambaran, jadi kami mengenakan bayaran lebih kurang RM200 sehari,” katanya.


Rentas negeri bagi perubatan, pekerjaan dan pendidikan dibenarkan Isnin hingga Khamis

KUALA LUMPUR 20 April. – Pergerakan rentas negeri bagi tujuan pekerjaan, perubatan dan pendidikan hanya dibenarkan pada hari Isnin hingga Khamis, kata Timbalan Ketua Polis Negara Datuk Seri Acryl Sani Abdullah Sani.

“Polis Diraja Malaysia (PDRM) mengambil serius peningkatan kes baharu COVID-19 sejak Khamis lalu. Usaha untuk mengekang penularan wabak itu telah diperketatkan PDRM.

Acryl Sani berkata untuk rentas negeri bagi tujuan kecemasan dan kematian yang dibenarkan hanya melibatkan ahli keluarga terdekat iaitu ibu bapa, anak serta adik-beradik.

Beliau berkata pergerakan rentas negeri bagi tujuan sosial seperti menghadiri kenduri perkahwinan dan apa-apa jenis majlis dan jamuan lain adalah dilarang.

Mengulas ketidakpatuhan prosedur operasi standard (SOP) oleh pengunjung bazar Ramadan dan pasar malam, Acryl Sani berkata semua Ketua Polis Daerah dan pasukan pemantau SOP akan digerakkan ke semua lokasi untuk membuat pemantauan.


Abang Johari angkat sumpah Ketua Menteri Sarawak

Abang Johari yang lengkap berpakaian baju Melayu hitam, mengangkat sumpah jawatannya di hadapan Yang Dipertua Negeri Sarawak Tun Abdul Taib Mahmud di Astana Negeri di sini.

Hadir sama menyaksikan upacara itu ialah Datuk Amar Awang Tengah Ali Hasan dan Datuk Amar Douglas Uggah Embas, yang merupakan Timbalan Ketua Menteri dalam barisan kabinet sebelum ini.

Ini merupakan kali kedua Abang Johari, yang hari ini memenangi kerusi Dewan Undangan Negeri (DUN) Gedong pada PRN12, dilantik sebagai Ketua Menteri Sarawak.

Beliau mengetuai GPS, yang terdiri daripada Parti Pesaka Bumiputera Bersatu (PBB), Parti Rakyat Bersatu Sarawak (SUPP), Parti Rakyat Sarawak (PRS) dan Parti Demokratik Progresif (PDP), untuk pertama kali bertanding pada PRN menggunakan lambang sendiri.

Terdahulu Suruhanjaya Pilihan Raya (SPR) mengesahkan GPS yang diketuai Abang Johari menang 45 daripada 82 kerusi Dewan Undangan Negeri (DUN) yang ditawarkan pada PRN12 setakat pukul 8.45 malam ini.

Pengerusi SPR Datuk Abdul Ghani Salleh berkata dengan keputusan itu , GPS berjaya memperoleh majoriti melebihi 50 peratus daripada jumlah kerusi yang dipertanding atau majoriti mudah bagi membentuk kerajaan negeri. – BERNAMA


PKPD di Pusat Koreksional Jasin dan kuarters kakitangan ditamatkan hari ini

KUALA LUMPUR, 4 Jan – Perintah Kawalan Pergerakan Diperketatkan (PKPD) di Pusat Koreksional Jasin dan kuarters kakitangannya yang bermula 22 Disember lepas ditamatkan hari ini.

Menteri Kanan (Keselamatan), Datuk Seri Ismail Sabri Yaakob berkata Kementerian Kesihatan Malaysia (KKM) telah selesai melaksanakan 737 ujian saringan dan secara kumulatif sebanyak 281 kes positif COVID-19 direkodkan.

Ujarnya, KKM mengesahkan pelaporan harian kes aktif di pusat tahanan itu menunjukkan trend penurunan dan terkawal serta tiada lagi sampel menunggu keputusan.

“Atas nasihat dan penilaian risiko KKM, kerajaan bersetuju menamatkan PKPD di Pusat Koreksional Jasin dan kuarters kakitangan seperti dijadualkan,” katanya dalam satu kenyataan media menerusi sumber portal Harian Metro sebentar tadi.


Pelancongan Melaka ‘back to business’

BANDA HILIR 6 Mac – Suasana kurang pelancong di beberapa lokasi tumpuan sejak beberapa minggu lalu kini sudah kembali normal malah penuh sesak dengan kenderaan memasuki pusat bandar.

Tinjauan Melaka Hari Ini (MHI) di sekitar Pantai Klebang dan pusat bandar bermula lewat petang hingga tengah malam tadi mendapati lokasi tumpuan seperti Pantai Klebang, Istana Kesultanan Melayu Melaka, Menara Taming Sari dan sekitar Melaka River Cruise sarat dipenuhi pelancong.

Selain dipenuhi orang ramai dan kenderaan, deretan beca yang pelbagai bentuk berwarna warni turut menghidupkan suasana kemeriahan Bandar Hilir pada waktu malam.

Ia secara tidak langsung menyumbang kepada pendapatan lebih baik kepada golongan berkenaan termasuk peniaga cenderamata dan makanan di sekitar Bandar Hilir.

Turut tidak ketinggalan, R. Muniandi, 35, yang berniaga kedai runcit di Jalan Bendahara di sini, berkata, dia menutup kedainya sekitar pukul 5 petang berikutan keadaan sekelilingnya yang agak lenggang pada hari biasa.

Namun, sejak malam Jumaat lalu, dia terus membuka kedai sehingga lewat malam selepas tidak putus menerima kunjungan orang ramai yang membeli pelbagai barangan runcit dan tambah nilai telefon bimbit yang dijual di kedainya.

“Ada pelancong yang meletakkan kenderaan mereka berhampiran kawasan kedai saya, dan hanya berjalan kaki memasuki Bandar Hilir kerana tidak mahu menempuh kesesakan kenderaan.

“Maka sambil mereka berjalan, mereka singgah membeli makanan di kedai saya, mungkin juga hanya kedai saya sahaja yang buka sehingga lewat malam di Jalan Bendahara ini,” ujarnya.

Malah sewaktu meninggalkan Banda Hilir ketika jam menunjukkan angka 11 malam, kelihatan deretan kereta bergerak perlahan memasuki pusat bandar bagi menikmati kemeriahan cuti malam minggu di Melaka.


Ulang Tahun ke-76: RTM mesti sentiasa kompetitif untuk kekal relevan – Annuar

KOTA KINABALU, 29 Mac – Radio Televisyen Malaysia (RTM), yang akan menyambut ulang tahun ke-76 pada 1 April ini, perlu sentiasa kompetitif dalam menyiarkan kandungan berita dan rancangan TV termasuk menggunakan teknologi terkini untuk memastikan stesen penyiaran itu terus kekal relevan.

Menteri Komunikasi dan Multimedia Tan Sri Annuar Musa berkata adalah menjadi satu kelebihan kepada RTM kerana mempunyai tenaga kerja berpengalaman, dan pengalaman warga kerja terbabit sangat berharga dalam usaha meningkatkan mutu penyiaran saluran televisyen berkenaan.

“Kita tahu dunia penyiaran sekarang menjadi cukup mencabar, dan setakat ini, kita (RTM) berada di hadapan. Siaran kita dengan penggunaan teknologi sepenuhnya, dan kita juga melaksanakan pelbagai naik taraf. Jika kita ke Angkasapuri, kita akan melihat Media City (Bandar Media) yang akan dirasmikan tidak lama lagi.

“Jika dilihat di kaca televisyen, kualiti penggambaran kita juga adalah sangat baik. Jika diimbas kembali ke belakang, perbezaan dahulu, persaingan pemberitaan tidak ada atau kurang kerana dahulu hampir 100 peratus siaran dimonopoli oleh stesen kerajaan dan peranan (stesen televisyen) swasta agak kurang,” katanya.

Beliau berkata demikian kepada pemberita selepas melancaran kenderaan Digital Satellite News Gathering (DSNG) RTM Sabah di Kompleks Bersepadu Kementerian Komunikasi dan Multimedia di Kepayan di sini hari ini.

Annuar berkata perkembangan dunia teknologi pada masa ini turut menyaksikan bukan sahaja stesen televisyen swasta, bahkan orang perseorangan juga mengendalikan portal berita atau studio masing-masing dengan menyiarkan pelbagai kandungan menarik.

“Bagaimanapun, kita (RTM) kekal sebagai satu saluran penyiaran yang lebih dipercayai. Tahap kebolehpercayaan dan ketepatan pemberitaan (RTM) menjadi identiti yang sukar ditiru, justeru, ia mesti dikekalkan,” katanya.

Mengulas DSNG RTM Sabah, Annuar berkata, ia membolehkan siaran langsung dan rakaman televisyen berdefinisi tinggi (HD) dilakukan dari lokasi termasuk di pedalaman, meskipun tanpa bekalan elektrik atau kemudahan internet seperti 4G, 5G atau LTE kerana ia hanya memerlukan isyarat satelit untuk beroperasi.

Beliau berkata kenderaan DSNG berupa van itu dilengkapi fasiliti produksi penerbitan siaran langsung termasuk tiga kamera yang sekali gus memudahkan kerja-kerja liputan berita terutama di kawasan sukar diakses menggunakan kenderaan seperti sebelum ini untuk membawa peralatan penyiaran.

“Struktur muka bumi Sabah yang agak mencabar, kini bukan lagi menjadi penghalang dalam memberi lebih banyak liputan berita dan penerbitan televisyen secara langsung dari lokasi dengan kualiti penyiaran HD berbanding Standard Definition sebelum ini.

“Dengan kemudahan ini, RTM Sabah diharap dapat memacu perkhidmatan penyiaran lebih unggul khususnya dalam menyampaikan maklumat dan berita sahih, tepat dan mutakhir kepada Keluarga Malaysia di Sabah,” katanya.


KKM siasat punca jangkitan kes indeks Omicron – Khairy

KUALA LUMPUR, 4 Dis (Bernama) — Kementerian Kesihatan (KKM) sedang menyiasat punca jangkitan kes indeks positif COVID-19 varian Omicron yang dikesan di Malaysia pada Khamis.

Menterinya Khairy Jamaluddin berkata ini kerana kes indeks tersebut telah menjalani ujian saringan COVID-19 prapelepasan sebelum memasuki negara ini dari Singapura dan semasa ketibaan di pintu masuk antarabangsa Lapangan Terbang Antarabangsa Kuala Lumpur (KLIA) pada 19 Nov lepas.

“Kita tidak tahu (kes indeks) dijangkiti di mana dan nilai kitaran ambang (CT value) agak tinggi, maksudnya kalau CT value menghampiri 30 dia boleh dikatakan tidak berapa berjangkit, dekat nak habis jangkitannya, jadi saintis kita sedang melihat apa sebenarnya berlaku,” katanya pada sidang media selepas merasmikan Persidangan Luka Global Asia Ketiga 2021 di sini hari ini.

Beliau berkata saringan kontak rapat bagi kes indeks berkenaan masih giat dijalankan dan memaklumkan setakat hari ini jumlah kontak rapat bagi kes tersebut kekal tujuh orang.

Ditanya mengenai laporan kajian di Afrika Selatan yang menyatakan Omicron tiga kali ganda berpotensi mengakibatkan jangkitan semula, Khairy berkata kerajaan perlu memantau perkara itu dan bergantung kepada data lebih jelas dari negara yang mempunyai kadar prevalen varian lebih tinggi.

Beliau memaklumkan maklumat itu akan diperoleh dalam tempoh satu atau dua minggu ini seterusnya mengingatkan orang ramai supaya tidak panik, sebaliknya terus mematuhi  prosedur operasi standard (SOP) serta mendapatkan vaksin terutama dos penggalak bagi kumpulan berisiko tinggi.

“Langkah kita adalah antara langkah paling ketat di seluruh dunia. Malaysia ada kadar vaksinasi tinggi, kita ada stok yang cukup untuk dos penggalak dan telah mengoptimumkan kapasiti sistem kesihatan awam sekiranya berlaku kemasukan hospital meningkat,” katanya.

Mengenai langkah mewajibkan dos penggalak vaksin berikutan varian baharu ini, Khairy berkata pihaknya akan mengumumkan keputusan berkaitan perkara tersebut pada minggu hadapan.

Beliau berkata sasaran 75 peratus individu lengkap vaksinasi menerima dos penggalak dijangka dicapai pada Mac 2022, memandangkan pemberian dos penggalak adalah mengikut sela masa tiga hingga enam bulan selepas lengkap dos vaksinasi.

“Kita dah ada (bekalan) vaksin tapi ia mengambil masa sedikit kerana sela masa tiga hingga enam bulan, melainkan kita pendekkan tempoh sela masa tersebut dan sudah pasti kumpulan kerja kita sedang melihat perkara itu,” katanya.

Mengenai beberapa negara telah disenaraikan sebagai negara berisiko tinggi susulan penularan varian Omicron, Khairy berkata buat masa ini kerajaan hanya mengenakan sekatan perjalanan sementara ke atas pengembara dari Malawi, Afrika Selatan, Botswana, Eswatini, Lesotho, Mozambique, Namibia dan Zimbabwe. – BERNAMA


Jeti Sungai Kesang tidak lagi terbiar

SUNGAI RAMBAI 9 Jun – Jeti Sungai Kesang yang sekian lama terbiar dan tidak terurus selepas operasi Sungai Rambai River Cruises (SRRC) bakal berubah wajah apabila Jabatan Pengairan dan Saliran (JPS) serta Majlis Perbandaran Jasin (MPJ) memulihara semula kawasan itu.

Ahli Dewan Undangan Negeri (ADUN) Sungai Rambai, Siti Faizah Abd Azis berkata kawasan jeti itu adalah pintu utama memasuki sempadan negeri Johor, jadi keadaan infrastruktur yang kelihatan daif dan terbiar memberi imej negatif kepada kerajaan negeri.

Berikutan itu, katanya beliau mengambil inisiatif untuk mencantikkan semula kawasan jeti itu sebelum merancang aktiviti yang boleh dilakukan merancakkan ekonomi di kawasan terbabit.

“Saya panggil wakil JPS daerah Jasin, Puan Mariani dan juga wakil MPJ untuk berbincang bagi memastikan kawasan itu bersih daripada semak-samun serta daun kering.

Siti Faizah berkata, jika dahulu kawasan jeti terbabit dijalankan SRRC namun operasinya telah terhenti dan mengakibatkan jeti itu tidak digunakan untuk tempoh masa yang panjang.


TM confirms signing up for 5G trials with Digital Nasional

KUALA LUMPUR, Dec 5 – Telekom Malaysia Bhd (TM) has confirmed it will be conducting 5G trials with Digital Nasional Bhd (DNB) to optimise the services.

“During this pilot trial, unifi mobile postpaid customers with certified 5G devices will be able to experience 5G services in selected areas within Kuala Lumpur, Putrajaya and Cyberjaya,” the telecommunications firm in a statement today.

“We will continue to support the government’s aspiration to deliver 5G for the nation and accelerate society, businesses and industry’s leap towards a Digital Malaysia,” TM said in response to a news report on the company signing up for 5G trials with DNB.

DNB, which is wholly owned by the Minister of Finance (Incorporated), has been mandated by the government to be the single neutral party to undertake the deployment of 5G infrastructure and network nationwide.

On Dec 3, DNB said it is expected to roll out 10 per cent coverage in Putrajaya, Cyberjaya and Kuala Lumpur by the end of this month, with the cumulative site count of 500 sites.

This will increase to 4,018 sites or 40 per cent coverage in populated areas of Penang, Johor, Sabah, Sarawak, Selangor, Negeri Sembilan, and Perak in 2022.

DNB also aims to reach 80 per cent of the populated areas of the country by 2024 with 7,509 sites.- BERNAMA


Termakan baja tumbuhan disyaki punca kematian gajah betina

ALOR SETAR, 16 Feb – Gajah betina dianggarkan seberat dua tan yang ditemukan mati di tepi Jalan Empangan Pedu berdekatan Kampung Pinang, Pedu di Padang Terap semalam disyaki termakan baja tumbuhan.

Pengarah Jabatan Perlindungan Hidupan Liar dan Taman Negara (Perhilitan) Kedah Jamalul Nasir Ibrahim berkata ia berdasarkan pandangan fizikal pihaknya yang mendapati najis gajah itu berdarah.

“Namun, untuk kita tahu punca sebenar gajah ini mati sebab apa, perlu tunggu keputusan penuh daripada pasukan forensik ibu pejabat Jabatan Perhilitan. Sampel gajah ini telah diambil untuk siasatan lanjut dan dibawa ke makmal di Kuala Lumpur,” katanya ketika dihubungi Bernama hari ini.

Jamalul Nasir berkata pengamatan pihaknya di sekitar kawasan itu mendapati terdapat stor penyimpanan baja tidak teratur dan berisiko terdedah kepada haiwan yang berkeliaran di situ.

“Jadi, saya berharap petani dan penduduk di kawasan sekitar itu dapat memastikan stor penyimpanan baja sentiasa dalam keadaan teratur dan selamat supaya tidak memudaratkan haiwan,” katanya.

Semalam, media melaporkan gajah itu ditemukan mati oleh penduduk yang keluar menoreh getah sebelum menghubungi Jabatan Perhilitan kira-kira 8.30 pagi untuk tindakan lanjut. – BERNAMA


Diskaun bil elektrik sehingga 40 peratus bermula Julai

PUTRAJAYA 28 Jun – Kerajaan bersetuju memberikan diskaun bil elektrik di antara lima hingga 40 peratus bagi meringankan beban perbelanjaan rakyat.

Perdana Menteri Tan Sri Muhyiddin Yassin berkata pemberian diskaun itu diberikan mengikut penggunaan kadar elektrik dengan had maksimum 900 kilowatt jam (kWj) sebulan.

Jelasnya, diskaun sebanyak 40 peratus akan diberikan kepada penggunaan elektrik bawah 200 kWj sebulan dan 15 peratus bagi penggunaan antara 201 hingga 300 kWj sebulan.

“Secara keseluruhan, rakyat akan mendapat diskaun berjumlah RM346 juta dan diskaun ini akan berkuat kuasa bagi tempoh tiga bulan mulai bil bulan Julai 2021,” katanya dalam pengumuman khas Pakej Perlindungan Rakyat dan Pemulihan Ekonomi (PEMULIH) yang dipancarkan secara langsung, hari ini.

Selain pengguna domestik, beliau berkata, diskaun bil elektrik juga akan diberikan kepada sektor-sektor ekonomi yang terjejas khususnya membabitkan pengendali hotel, taman-taman tema, pusat konvensyen, pusat beli-belah, pejabat syarikat pelancongan tempatan serta agensi pengembaraan dan pelancongan.

Justeru, ia menyaksikan diskaun bil elektrik sebanyak 10 peratus bagi sektor-sektor berkenaan akan dilanjutkan tiga bulan lagi bagi bil bulan Oktober hingga Disember 2021

“Dengan pemberian diskaun elektrik kepada pengguna domestik dan bukan domestik ini, Kerajaan akan menanggung kos tambahan sebanyak 1 bilion ringgit,” katanya lagi.


Tun Canselor dan Warga UTeM Jayakan Kayuhan Kemerdekaan

DURIAN TUNGGAL 1 September – Yang di-Pertua Negeri, Tun Seri Setia Dr Mohd Ali Mohd Rustam bersama warga Universiti Teknikal Malaysia Melaka (UTeM) menjayakan program Kayuhan Kemerdekaan, di Kampung Bukit Tambun, Durian Tunggal, di sini, 30 Ogos lalu.

Pada program itu Tun Dr Mohd Ali yang juga Canselor UTeM diiringi Ahli Dewan Undangan Negeri (Adun) Durian Tunggal Zahari Abd Kalil dan Naib Canselor UTeM Prof. Ts. Dr. Massila Kamalrudin.

“Kayuhan melibatkan jarak sejauh tiga kilometer bermula dari Balai Raya Padang Kerbau mengelilingi sekitar Kampung Bukit Tambun dan singgah di lima rumah penduduk terpilih untuk menyampaikan sumbangan.

“Tun Canselor bermurah hati dengan menyerahkan sumbangan berupa bantuan kewangan dan barangan keperluan asas seperti minyak masak, gula serta beras,” katanya.

Beliau berkata, program itu menonjolkan imej dan visibiliti UTeM yang cakna terhadap komuniti setempat selain menyuntik semangat patriotik kepada warga UTeM serta memeriahkan lagi sambutan Hari Kebangsaan ke-65.

Tun Dr Mohd Ali melambaikan tangan kepada penduduk setempat ketika program Kayuhan Kemerdekaan ke kawasan sekitar Kampung Bukit Tambun, Durian Tunggal, Melaka.

Tun Dr Mohd Ali (dua dari kanan) menyerahkan bantuan kepada penduduk terpilih diiringi Naib Canselor UTeM, Prof. Ts. Dr. Massila Kamalrudin (dua dari kiri) dan Timbalan Naib Canselor Hal Ehwal Pelajar dan Alumni UTeM, Prof. Mayda Datuk Dr. Sabri Mohd Sharif (paling kiri).


Pengurus restoran didakwa kurung, takut dan cederakan warga India

KUALA LUMPUR 16 April. – Seorang pengurus sebuah restoran di Klang dihadapkan ke Mahkamah Majistret di sini, hari ini atas tiga pertuduhan iaitu mengurung, menakutkan dan mencederakan seorang lelaki warganegara India, Selasa lalu.

Bagi pertuduhan pertama, tertuduh didakwa bersama rakan yang masih bebas, telah menggunakan kekerasan memaksa warganegara India, Balamurugan Selvam sehingga menyebabkan mangsa dikurung dengan salah di sebuah kediaman di Bandar Bukit Tinggi, Klang tanpa kerelaan mangsa, mengikut Seksyen 365 Kanun Keseksaan yang membawa hukuman penjara maksimum tujuh tahun dan denda, jika sabit kesalahan.

Bagi pertuduhan kedua, Selvendran didakwa bersama rakan yang masih bebas dengan niat telah menakutkan mangsa sama dengan mengatakan akan membunuh lelaki itu, mengikut Seksyen 506 Kanun Keseksaan yang membawa hukuman penjara tidak lebih tujuh tahun atau denda atau kedua-duanya jika sabit kesalahan.

Dia juga didakwa bersama rakan yang masih bebas, dengan sengaja menyebabkan kecederaan kepada mangsa sama dengan menumbuk pada bahagian badannya dan pertuduhan dikemukakan mengikut Seksyen 323 Kanun Keseksaan yang membawa hukuman penjara hingga setahun atau denda sehingga RM2,000 atau kedua-duanya jika sabit kesalahan.

Kesemua kesalahan itu didakwa dilakukan di sebuah restoran di Jalan Tun Sambanthan, Brickfields di sini pada 2.45 petang, 13 April lalu.

Peguam Mishant Thiruchelvam yang mewakili tertuduh memohon anak guamnya diikat jamin atas alasan bapanya sedang menerima rawatan di sebuah hospital kerana sakit jantung.

Mahkamah kemudiannya membenarkan tertuduh diikat jamin RM6,000 dengan seorang penjamin untuk ketiga-tiga pertuduhan dan tertuduh juga dilarang mengganggu mangsa sehingga kes selesai serta menetapkan 17 Mei untuk sebutan semula kes bagi serahan dokumen.

Sebelum ini, tular sebuah rakaman video kamera litar tertutup berdurasi 19 saat, memaparkan tindakan beberapa individu bertindak menarik keluar dua lelaki warga India secara paksa dari dalam sebuah restoran di ibu kota.


Umat Islam perlu berhati-hati dengan tawaran badal Haji, elak jadi mangsa penipuan – TH

Pengarah Eksekutif Haji Lembaga Tabung Haji (TH) Datuk Seri Syed Saleh Syed Abdul Rahman berkata setiap individu dari luar Makkah perlu mendapatkan visa haji untuk melaksanakan ibadat haji yang ditetapkan oleh Kerajaan Arab Saudi.

“Tawaran badal haji jika sekitar RM1,000 sehingga RM3,500 ke atas itu terlampau murah jika dibandingkan dengan harga asal permit haji yang harganya paling rendah adalah sekitar SR4,000 (RM4,800) dan lain-lain perbelanjaan yang perlu ditanggung oleh penduduk tempatan Arab Saudi untuk menunaikan ibadat haji,” katanya dalam kenyataan di sini hari ini.


KKM di peringkat akhir muktamad SOP pembukaan sempadan – Muhyiddin

PUTRAJAYA, 22 Feb – Kementerian Kesihatan (KKM) kini dalam proses akhir untuk memuktamadkan prosedur operasi standard (SOP) bagi pembukaan sempadan negara untuk mendapat persetujuan Jemaah Menteri, kata Pengerusi Majlis Pemulihan Negara (MPN) Tan Sri Muhyiddin Yassin.

Beliau berkata pengumuman mengenai pembukaan sempadan negara bakal dibuat dalam masa terdekat dan bekas perdana menteri itu turut berharap ia dapat dilaksanakan segera.

“Lagi cepat dibuka bagi saya adalah amat baik untuk pemulihan ekonomi negara. Jangan lambat. Lambat sehari kos bagi negara adalah amat besar untuk ditanggung, cepat buka untung pada Malaysia adalah amat banyak,” katanya dalam sidang media selepas mempengerusikan mesyuarat MPN di sini hari ini.

Muhyiddin berkata walaupun Malaysia antara 10 negara yang berjaya melaksanakan program vaksinasi COVID-19 dengan baik tetapi proses membuka sempadan agak lambat.

Beliau berkata negara lain seperti Australia sudah mula membuka sempadan negara mereka walaupun dari segi kadar vaksinasi masih kebelakang dari Malaysia.

Muhyiddin berkata walaupun ketika ini terdapat peningkatan kes positif COVID-19 serta bilangan kemasukan ke wad hospital, namun strategi Program Imunisasi COVID-19 Kebangsaan (PICK) serta pemberian dos penggalak menunjukkan keberkesanan dalam memberi perlindungan daripada jangkitan yang lebih teruk.

“Soal Omicron, seluruh dunia menghadapi masalah tetapi di Malaysia walaupun kes meningkat, Menteri Kesihatan Khairy Jamaluddin beri penerangan mereka (KKM) mampu mengurus,” katanya.

Pada mesyuarat hari ini, Muhyiddin berkata MPN menyokong secara prinsip cadangan penambahbaikan oleh Lembaga Pembangunan Langkawi berkenaan program gelembung pelancongan antarabangsa Langkawi yang meliputi aspek pengurangan ujian pengesanan yang disyaratkan dan pelaksanaan Laluan Perjalanan Lengkap Vaksin Langkawi-Singapura.

MPN turut menyokong cadangan yang dikemukakan Dewan Perniagaan British Malaysia berkaitan pembangunan, pengambilan dan pengekalan bakat dalam menarik lebih banyak pelaburan ke negara ini, kerana ia dapat membantu meningkatkan daya saing negara serta menggalakkan kerjasama di antara awam-swasta.- BERNAMA


Sultan Johor titah sektor swasta bantu tangani COVID-19

JOHOR BAHRU, 7 Ogos – Sultan Johor Sultan Ibrahim Almarhum Sultan Iskandar hari ini bertitah menyarankan agar sektor swasta turut bersama-sama menyumbang bantuan dalam usaha menangani pandemik COVID-19 di negeri ini.

Baginda bertitah sumbangan wang tunai daripada sektor swasta penting untuk memastikan sistem kesihatan hospital-hospital di Johor terus dilengkapi dengan pelbagai peralatan perubatan untuk terus merawat pesakit COVID-19.

“Kita perlu menangani COVID-19 secara bersama dan tidak hanya bergantung kepada kerajaan, saya berharap sektor swasta turut tampil dalam menghulurkan bantuan kewangan supaya peralatan-peralatan perubatan dapat disampaikan kepada hospital.

“Sumbangan boleh disampaikan kepada Yayasan Raja Zarith Sofiah Negeri Johor untuk pembelian barangan perubatan, manakala sumbangan kepada Yayasan Sultan Ibrahim Johor akan digunakan untuk bantuan makanan kepada golongan memerlukan,” titah baginda menerusi hantaran di laman Facebook rasmi baginda, di sini.

Sultan Ibrahim turut menerima permohonan bantuan senarai peralatan perubatan daripada Jabatan Kesihatan Negeri Johor untuk menangani pandemik berkenaan termasuk katil, oxygen regulator (bull nose), oxygen regulator (pin index), oxygen flow meter, 10L cylinder medical oxygen gas/regulator/trolly, set tekanan darah tinggi dan sebagainya.

Sektor swasta yang ingin menyampaikan sumbangan boleh menghubungi Yayasan Raja Zarith Sofiah Negeri Johor di talian 07-2355252 atau Yayasan Sultan Ibrahim Johor di talian 07-3564848.

Sultan Johor pada masa sama bertitah mana-mana rakyat di negeri ini yang memerlukan bantuan makanan boleh menghubungi Pejabat-Pejabat Daerah atau Pejabat Penghulu di kawasan masing-masing.


Polis tahan tiga individu, rampas dadah bernilai RM186,000

JITRA, 16 Mac – Polis menahan tiga individu dan merampas pelbagai jenis dadah bernilai RM186,200 dalam serbuan di sebuah rumah di Kampung Tok Kesop, Jalan Sungai Korok, di sini, semalam.

Ketua Polis Daerah Kubang Pasu Supt Rodzi Abu Hassan berkata operasi pada pukul 1 tengah hari itu dijalankan berdasarkan intipan dan maklumat awam berhubung kegiatan pengedaran dadah di sekitar kawasan tersebut.

“Anggota polis berjaya menahan kesemua suspek iaitu dua lelaki dan seorang wanita berumur antara 23 hingga 30 tahun yang ketika itu didapati sedang menghisap dadah di dalam rumah sewa tersebut dan merampas dadah jenis heroin seberat 1,630 gram dan syabu seberat 1,373 gram serta wang tunai berjumlah RM343.

“Kita juga menyita sebuah kereta jenis Perodua Kelisa dan dua buah motosikal yang dianggar bernilai RM24,200…nilai keseluruhan rampasan dadah dan kenderaan dianggarkan berjumlah RM210,400,” katanya kepada pemberita di sini hari ini.

Rodzi berkata hasil semakan mendapati ketiga-tiga suspek yang merupakan kenalan dan berasal dari daerah ini turut mempunyai rekod kesalahan lampau berkaitan dadah dan aktif dalam pengedaran bahan terlarang itu sejak lapan tahun lepas.

Tambah Rodzi, berdasarkan siasatan suspek menjadikan rumah sewa itu sebagai tempat penagihan dan juga lokasi transit aktiviti pengedaran dadah di sekitar daerah ini.

Katanya, semua suspek kini direman selama enam hari bermula hari ini dan kes disiasat di bawah Seksyen 15(1)(a) dan Seksyen 39B Akta Dadah Berbahaya 1952.- BERNAMA


Melaka’s RRIMINIS project to benefit rubber smallholders, industry

MELAKA May 28 — The Malaysian Rubber Board’s (MRB) Rubber Research Institute Research Station (RRIMINIS) project in Jasin is being developed following a comprehensive and holistic study, taking into account various benefits to the rubber smallholders and industry.

Deputy Agriculture and Food Industry Minister I Datuk Seri Ahmad Hamzah said the project spanning 58.5 hectares, which was approved by the MRB in 2010, also took into account its financial impact on the government.

“The important fact about Jasin is that it has the highest rubber crop acreage in Melaka, covering more than 48 per cent of the areas under rubber and the number of smallholders is also higher than in other parts of the state.

“Jasin was chosen as the location of the project not because I am a Member of Parliament for Jasin, but because RRIMINIS has yet to be built in the southern region of Peninsular Malaysia compared to other states like Perak and Kelantan,” he said in a statement here today.

Ahmad said the Jasin RRIMINIS project, which is now more than 73 per cent completed, would also serve the MRB Melaka headquarters to replace the current office in a dilapidated private house in the residential area of Bukit Baru here.

Ahmad, who served as MRB chairman from 2010 to 2015, said the board then believed that it was appropriate for a RRIMINIS to be built in Melaka since the first commercial rubber estate in Malaya was developed in Jasin in the 1890s.

“Upon negotiation with the state government, the project site was purchased in 2012 at a lower price of RM13 million and it now fetches over RM38 million — a 65 per cent increase in value at the end of 2019. Hence, it is a good investment for the MRB.

“The MRB has set a ceiling price of RM30 million for the project’s fiscal development, and that value has not changed until this year with the project taken over by a new Public Works Department’s contractor. As such, an allegation that the project cost has escalated is baseless,” he said.

He said the project, which began in 2014 and expected to be completed in 2016, was halted in November 2016 due to contractor issues, and a new contractor was reappointed by the government in May 2018 to complete the work.

However, he said construction stalled again and the contractor selection process was resumed and finally another contractor was re-appointed in February this year.

He said in short, the main problem for the delay was issues related to the reappointment of a new contractor to continue the project and its lengthy bidding process.

“However, despite the problems, the MRB is still able to maintain the ceiling price of the development cost at RM30 million and there has been no increase of between RM10 million and RM20 million as claimed by the former minister,” he said.

On May 26, former primary industries minister Teresa Kok Suh Sim, in a Facebook post, claimed that two rubber research and processing projects approved by the MRB under the Barisan Nasional administration when Ahmad was the MRB chairman, turned out to be an unsalvageable white elephant.


Kedudukan Cheng Hoe masih selamat

KUALA LUMPUR 16 Jun – Ketua jurulatih kebangsaan Tan Cheng Hoe masih diberi mandat untuk terus membimbing skuad Harimau Malaya bagi menghadapi pusingan ketiga Kelayakan Piala Asia 2023 yang dijadual tahun depan.

Pengurus skuad kebangsaan Datuk Yusoff Mahadi berpendapat prestasi Cheng Hoe tidaklah seburuk yang disangka kerana berjaya membawa Malaysia mengutip 12 mata keseluruhan selepas melengkapkan aksi dalam Kumpulan G pusingan kelayakan di Dubai, Emiriah Arab Bersatu (UAE).

“Satu perbincangan akan diadakan bersama sejurus Presiden FAM (Datuk Hamidin Mohd Amin) tiba dari Dubai, dan perbincangan itu tidak akan menyentuh mengenai (kedudukan) Cheng Hoe.

“Perbincangan itu akan lebih menjurus kepada persiapan pasukan negara untuk menghadapi pusingan ketiga kelayakan Piala Asia 2023 tahun depan,” katanya pada sidang media dalam talian hari ini.

Mengenai tawaran Tunku Mahkota Johor Tunku Ismail Sultan Ibrahim untuk mengurus skuad Harimau Malaya, Yusoff berkata individu yang sesuai untuk mengulas mengenai perkara berkenaan adalah Hamidin sendiri.

Tunku Ismail yang juga pemilik kelab Johor Darul Ta’zim (JDT), menerusi beberapa hantaran pada ruangan Insta Story dalam laman Instagram bertitah baginda akan menyediakan kemudahan latihan dan jurulatih terbaik untuk pasukan.

Malaysia menamatkan kempen kelayakan dengan menduduki tempat ketiga selepas mengutip 12 mata. UAE mengungguli Kumpulan G dengan 18 mata, diikuti Vietnam (17) , Thailand (sembilan) dan Indonesia dengan satu mata.

Kejayaan menewaskan Thailand 1-0 pada perlawanan terakhir semalam, menyaksikan Malaysia secara automatik layak ke pusingan ketiga Kelayakan Piala Asia 2023, sekali gus menghidupkan peluang mara ke pusingan akhir kejuaraan benua itu.


Tanah runtuh: Laluan Mantin – Seremban ditutup sementara

SEREMBAN, 17 Nov – Kejadian tanah runtuh dan pokok tumbang di Jalan Mantin Batu 8 mengakibatkan laluan Mantin-Seremban bagi kedua-dua arah terpaksa ditutup sementara bagi kerja pembersihan serta pemotongan batang pokok besar.

Ketua Balai Bomba dan Penyelamat (BBP) Mantin Priscilla Carol Thomas berkata pihaknya menerima panggilan kira-kira 1.06 pagi tadi dan lapan anggota bergegas ke lokasi kejadian.

“Tiada mangsa dilaporkan terlibat dan hanya menyebabkan laluan utama terputus iaitu bagi kedua-dua arah Mantin-Seremban yang melalui Bukit Mantin terhalang,” katanya kepada Bernama.

Beliau berkata pihak berkuasa tempatan juga ke lokasi kejadian bagi membantu pembersihan tanah dan batu yang runtuh di lokasi kejadian, manakala penduduk setempat dinasihatkan berjaga-jaga di kawasan tersebut.


Bandar Universiti pertama Melaka bakal dibangunkan

BANDAR MELAKA 23 Ogos – Yayasan Melaka yang ditubuhkan bermula 1984 terus mengorak langkah menjadi antara agensi pemangkin kemajuan negeri Melaka.

Jika sebelum ini, agensi berkenaan lebih sinonim dengan bidang pendidikan, pertanian dan perlombongan, kini Yayasan Melaka bakal menjadi pencetus dalam bidang pembangunan baharu di negeri ini.

Jelasnya, Bandar Universiti yang pertama di Melaka itu dicadang untuk dibangunkan di tanah seluas 91.46 hektar bersebelahan Universiti Teknikal Malaysia Melaka (UTeM).

“Insya-Allah jika diizinkan mungkin pada September kita akan melakukan kerja pecah tanah dan kini pelan kerja itu berada pada fasa akhir untuk diluluskan.

“Tempoh pelaksanaan projek ini adalah lapan hingga 10 tahun akan datang dan jika ia direalisasikan, projek ini akan bernilai RM627 juta,” katanya dalam wawancara khas bersama Melaka Hari Ini.

Mengulas lanjut, beliau berkata, BUYME yang akan dibangunkan itu merangkumi komponen seperti rumah kos rendah, rumah Semi-D dan kondominium pelajar, selain turut merangkumi lot kerajaan, kompleks beli belah dan kilang.

“Kita akan bangunkan bandar itu siap dengan infrastruktur lengkap yang mana kita sebahagian tanah akan kita buka kepada yang berminat untuk pembangunan itu dan sebahagian lagi akan kita buat sendiri.

“Kita buat sendiri kerana tidak mahu lagi bergantung kepada usahasama orang memandangkan Ketua Menteri dan Tuan Yang Terutama Yang di-Pertua Negeri turut memberi dorongan dan galakan agar Yayasan Melaka tidak lagi bergantung pada usahasama,” ujarnya.

Yang terbaharu, ujarnya, agensi berusia lebih 38 tahun itu akan mengusahakan tanah seluas 80.93 hektar di Brisu bagi penanaman durian Musang King yang kini dalam fasa penanaman dan penyediaan tapak semaian.

Katanya, ladang itu dijangka akan ditanam kira-kira 6,000 pokok durian Musang King dan ia akan dilancarkan pada September atau Oktober depan.


Unveiling Tempo: A Cultural History

INDONESIA’S Tempo magazine provided a window to the nation’s New Order.  The weekly was popular among some of us in Malaysia journalism schoosl back in the late 1970s. In June of 1994, Tempo was banned together with several other Jakarta-based periodicals

Editor Goenawan Mohamad’s words “Why should the army fear us when they are the ones with the guns,” scribbled in the paper napkin was kept for a long time by the author of Wars Within: The Story of Tempo, an Independent Magazine in Soeharto’s Indonesia (2005).  Janet Steele, journalism academic from George Washington University, and a frequent visitor to Indonesia, was intrigued with the media in Indonesia. In Jakarta, she was connected to the many informal networks of ex-tempo employees.

Tempo was founded in 1971, at the beginning of the New Order – the term given to the era that General Soeharto brought to power in 1966, after a failed coup attempt ended President Soekarno’s experiment with Guided Democracy. The magazine’s founders were all members of the  “Generation of ‘66’,”  mainly students and activists, who, together with the military, brought an end to Soekarno’s rule.

Tempo, sometime called Indonesia’s version of Time magazine, had earlier supported certain aspects of the New Order.  It aligned itself with the “technocratic” policies of Indonesia’s Berkeley-trained economists who emphasized rational planning and economic development that would be the hallmarks of the New Order.

Tempo had friends in the government, “and there were friends in Golkar.” Golkar was the political engine of the New Order – Soeharto’s organization of  “functional groups.”    It was Harmoko, the Minister of Information, who signed the letter that banned Tempo on 21 June, 1994. For those who may remember, Harmoko was one of the advocates for a New World Information and Communication Order in the 1970s, together with several others  then coming from  Non-Aligned Third World bloc. And this included Mustapha Masmoudi from Tunisia.

According to Steele, Tempo grew strong and wealthy while Soeharto’s economic development plan, bolstered by the rise in oil prices of the mid-1970s, transformed Indonesia into one of the new “Asian Tigers.”  Its editor Goenawan Mohamad’s often-quoted statement that editing Tempo was like trying to pilot a hijacked plane with the journalists as his passengers, was a grim reminder of the perils of editing a magazine during the Soeharto years.

The magazine was temporarily banned in 1982.  Scholar of Southeast Asia, Benedict Anderson, described Tempo as having the style of “mannered knowingness.”  Steele saw Tempo as an independent institution, a truly “non-government” organization. This was because the much admired magazine, also from among the Malay intellectual and literary elites in Kuala Lumpur then, offered independent perspectives on the nation and society of Indonesia in ways that were subtle but unmistakable. It rankled with its enemies in Soeharto’s New Order.

But the banning of Tempo marked the beginning of the end of the New Order.  The popular reaction was unprecedented.  The biggest surprise “was the outburst of support from ordinary people, middle class Indonesians who had kept silent throughout the nearly thirty years of Soeharto’s rule,” observed Steele. The magazine’s readership was relatively small – weekly circulation was never higher than about 190,000.

Tempo was, to sociologist Arief Budiman, a kind of “space,” a place in which writers could exchange ideas with relative freedom.  It was Indonesia’s only world-class magazine.  It was argued that if Tempo’s enemies had expected the magazine to crash and burn as a result of the 1994 banning, they were mistaken.  The banning had the unintended effect of freeing editor Goenawan Mohamad from his government “hijackers.”

With Tempo gone, Goenawan had nothing to save. Goenawan was completely free. His magazine did not exist.  Steele had earlier planned to write about Tempo as “the magazine that doesn’t exist.”  But that was no longer possible.

She realized that the weekly was much more than a very portent symbol of freedom of expression.  For the twenty-three years prior to the banning, Tempo was Indonesia’s most important and the only weekly news magazine.  It was an institution.  It helped to shape and define modern Indonesia.  The culture of Tempo had influenced on what was worth talking about.

Tempo occupied an ambiguous position. A product of the New Order, it presented independent points of view, often at considerable risks. It was like the epic battles of the Mahabhrata.  Tempo’s struggles marked a war within the New Order.  Steele called it fratricide, or perang saudara, a war of brothers. The civil war within was like the wayang kulit, nothing in black or white.

From the beginning, Tempo writers were told that their articles should read like “like stories.” In the early 1970s, Goenawan’s writers had been influenced by the work of Tom Wolfe and other “new journalists” from America who applied literary techniques to the practice of journalism – scene setting and character development.  The New Journalism mood also prevailed among journalism students in Malaysia  – at the Shah Alam and Minden campuses. In the early days, Tempo was run by artists and writers. It was not strictly deciding what’s news.

Goenawan and his team provided a new “language” to journalism in Indonesia. Its narrative meanders from one topic to another. Tempo was like reading a novel.  The enterprise was somewhat responding to the global modernization project of the 1960s. Theorists like W.W. Rostow, Daniel Lerner and Samuel Huntington, the darling of the West in the development of the rest of the world.

Tempo also wrote against that scenario, the spectre  of Communism, and the Cold War vision on the post  colonial states in the Malay Archipelago.  Goenawan and his Tempo were playing to the tune of Bob Dylan through their portent essays strategizing not only within a repressive press system, but talking back to hegemony and liberalism.

Prof. Dato’ Dr. Ahmad Murad Merican is Professor of Social and Intellectual History with the International Institute of Islamic Tho  ught and Civilization, International Islamic University (ISTACIIUM). He is a Senior Fellow with the Southeast Asia Research Centre and Hub at De La Salle University, Manila, the Philippines.


Penuntut universiti didenda RM4,000 buat hantaran jelik hina Agong, PDRM

KUALA LUMPUR, 28 Feb – Seorang penuntut jurusan sains komputer di sebuah universiti didenda RM4,000 oleh Mahkamah Sesyen di sini hari ini kerana membuat dan menghantar komunikasi jelik berunsur penghinaan terhadap Yang di-Pertuan Agong Al-Sultan Abdullah Ri’ayatuddin Al-Mustafa Billah Shah dan Polis Diraja Malaysia (PDRM) di laman Twitter, tahun lepas.

Hakim M. M. Edwin Paramjothy menjatuhkan hukuman itu ke atas Nur Azira Azman, 22, selaku Orang Kena Saman (OKS) selepas dia mengaku bersalah terhadap pertuduhan itu.

Nur Azira didakwa membuat dan memulakan penghantaran komunikasi itu menggunakan aplikasi Twitter @nuraziraazmann dengan niat untuk menyakitkan hati orang lain, pada 2.59 pagi, 20 April 2021.

Hantaran itu kemudian telah dibaca di Pejabat Bahagian Siasatan Jenayah Siber dan Multimedia, Jabatan Siasatan Jenayah Komersil, Ibu Pejabat Polis Bukit Aman di sini pada 1.30 petang, pada hari yang sama.

Pertuduhan mengikut Seksyen 233 (1) (a) Akta Komunikasi dan Multimedia 1998 dan boleh dihukum mengikut Seksyen 233 (3) akta sama yang membawa hukuman denda maksimum RM50,000 atau penjara hingga setahun atau kedua-duanya dan boleh didenda selanjutnya RM1,000 bagi setiap hari kesalahan itu diteruskan selepas sabitan.

Bagaimanapun, peguam Mahajoth Singh yang mewakili Nur Azira memohon mahkamah mengenakan hukuman ringan kerana anak guamnya telah memberikan kerjasama baik sepanjang siasatan selain menyesal atas perbuatannya itu.- BERNAMA


EPU jalan kajian penyelesaian jangka panjang tangani isu di kawasan Felda

JELI, 19 Mac – Kerajaan melalui Unit Perancang Ekonomi Jabatan Perdana Menteri (EPU) akan melaksanakan kajian secara komprehensif bagi penyelesaian jangka panjang menangani isu di kawasan Lembaga Kemajuan Tanah Persekutuan (Felda) seluruh negara.

Menteri di Jabatan Perdana Menteri (Ekonomi) Datuk Seri Mustapa Mohamed berkata kajian itu akan dilaksanakan bagi mentransformasikan kawasan Felda yang moden dan progresif.

“Kajian yang akan bermula tiga bulan lagi akan turut melibatkan libat urus EPU dengan pengurusan Felda serta semua golongan warga Felda termasuk badan bukan kerajaan (NGO) berkaitan seperti Majlis Belia Felda Malaysia (MBFM) dan Kami Anak Felda (KAF) bagi memastikan hasrat dan cita-cita golongan ini, terutamanya generasi kedua Felda diberi perhatian dan diambil tindakan sewajarnya.

“Kajian ini juga akan menjadi panduan ke arah kelestarian Felda yang akan meningkatkan nilai komersial kawasan Felda sebagai kawasan yang memberikan peluang aktiviti ekonomi dan pekerjaan,” katanya kepada pemberita merasmikan Projek Infrastruktur Pelancongan di Bukit Salor, di sini hari ini.

Ahli Parlimen Jeli itu berkata kerajaan berpandangan kesemua usaha ini perlu dilaksanakan dengan kaedah lebih holistik dan tersusun supaya warga Felda mendapat manfaatnya.

“Antara isu yang sering dibangkitkan oleh warga Felda adalah isu berkaitan perumahan generasi baharu, peluang pekerjaan dan aktiviti ekonomi di kawasan Felda yang kurang memberangsangkan,” katanya.

“Setakat ini, kira-kira 55,000 peserta, termasuk generasi kedua terlibat dalam pelaksanaan projek ini menerusi projek ternakan dan pertanian seperti ternakan lembu pedaging serta tanaman nanas MD2 dan halia muda.

“PPP telah dimulakan pada April 2019 dengan dana sebanyak RM1 bilion. Program ini melibatkan penyertaan para peneroka melalui penglibatan mereka secara plasma (individu) atau melalui koperasi.

“Sehingga kini, kerajaan telah meluluskan sebanyak 7,225 projek PPP Felda di seluruh negara dan 621 daripadanya adalah projek yang telah diluluskan di Felda Gua Musang yang melibatkan 3,114 peneroka di jajahan tersebut,” katanya.- BERNAMA


PM sahkan sempadan negara akan dibuka tidak lama lagi

JOHOR BAHRU, 5 Mac – Perdana Menteri Datuk Seri Ismail Sabri Yaakob mengesahkan bahawa sempadan negara akan dibuka semula tidak lama lagi dan langkah ini membolehkan ahli Keluarga Malaysia yang sudah lama tidak bersua muka dapat pulang terutama ketika Aidilfitri pada Mei nanti.

Beliau berkata bagi membolehkan pergerakan keluar masuk antara Brunei dan Thailand, kerajaan juga sedang dalam proses melaksanakan Laluan Perjalanan Lengkap Vaksin (VTL) darat bersama kedua-dua negara.

Berucap merasmikan pelancaran siri pertama Jelajah Aspirasi Keluarga Malaysia (AKM) di Dataran Angsana di sini hari ini, Ismail Sabri berkata langkah itu sebagai menambah laluan VTL sedia ada melibatkan Singapura dan Indonesia yang masih dalam perancangan.

“Bagi merancakkan semula kegiatan ekonomi dan pelancongan khususnya di Johor, Kerajaan Persekutuan melaksanakan skim VTL udara dan darat dengan Singapura mulai 21 Jan lepas bagi memudahkan urusan pertemuan semula keluarga yang terpisah akibat pandemik COVID-19.

“Saya difahamkan seramai 200,000 rakyat Malaysia berulang-alik antara Singapura dan Johor. Mereka tidak perlu lagi menjalani kuarantin wajib di rumah kerana telah melaksanakan ujian saringan kesihatan sebanyak dua kali iaitu semasa bertolak dari negara luar dan semasa ketibaan di Malaysia,” katanya.

Menurut Khairy, mesyuarat Kabinet semalam sudah mencapai kata sepakat mengenai pembukaan sempadan negara dan kini menunggu hal itu diumumkan oleh Perdana Menteri.

Sementara itu, Ismail Sabri yang berkunjung ke reruai Kementerian Sains, Teknologi dan Inovasi (MOSTI) bersempena Jelajah AKM turut berkesempatan melancarkan kibar mula Malaysia Techlympics 2022.

Ia adalah satu inisiatif pembudayaan sains, teknologi dan inovasi bagi memupuk penciptaan idea berinovasi selaras dengan agenda Malaysia ke arah negara berteknologi tinggi seiring hasrat MOSTI untuk ‘Merakyatkan Sains, Menginsankan Teknologi.

Bertemakan ‘Connect, Compete, Celebrate,’ bermula dari Mac hingga November 2022 MOSTI menganjurkan 25 pertandingan di bawah lima kategori utama yang tertumpu kepada beberapa bidang antaranya kejuruteraan, pengkomputeran dan mikrokomputer, nano, Internet benda, robotik, dron, sains, matematik, reka bentuk kreatif serta animasi selain pencetakan dan pembangunan tiga dimensi,

Menurut kenyataan MOSTI, pada penghujung Malaysia Techlympics, sekurang-kurangnya 2,000 idea atau prototaip yang inovatif, kreatif dan futuristik bertaraf dunia bakal dihimpun selaras dengan agenda ke arah negara berteknologi tinggi menjelang 2030. – BERNAMA


Radius pencarian nelayan hilang diperluas

KUALA TERENGGANU, 17 Mei – Operasi mencari dan menyelamat seorang nelayan tempatan yang disyaki terjatuh ke dalam laut di perairan Chendering di sini awal pagi semalam, diperluas hingga kepada 20.28 batu nautika persegi dari tempat kejadian hari ini.

Pengarah Agensi Penguatkuasaan Maritim Malaysia (APMM) Terengganu Kapten Maritim Muhammad Suffi Mohd Ramli berkata usaha mencari dan menyelamat T.Razali Wok, 74, yang dihentikan pada pukul 7 malam tadi disambung semula kira-kira pukul 7 pagi ini.

“Usaha pencarian hari ini akan melibatkan tambahan sebuah pesawat AW 139 milik APMM yang diterbangkan dari Lapangan Terbang Subang ke lokasi pencarian.

“Seramai 85 orang termasuk anggota APMM, Jabatan Perikanan dan nelayan tempatan terlibat dalam operasi hari ini,” katanya dalam kenyataan hari ini.

Semalam warga emas itu dipercayai terjatuh kira-kira pukul 5.30 pagi ketika dalam perjalanan pulang selepas mencandat sotong bersama tiga rakan termasuk tekong.


COVID-19: 4,029 kes baharu, angka harian tertinggi setakat ini

KUALA LUMPUR, 16 Jan – Malaysia mencatat 4,029 kes baharu jangkitan COVID-19 hari ini, angka harian tertinggi sepanjang pandemik itu melanda negara, kata Ketua Pengarah Kesihatan Tan Sri Dr Noor Hisham Abdullah.

Beliau berkata jumlah itu melibatkan 4,021 kes tempatan dan lapan kes import sekali gus menjadikan jumlah kumulatif kes positif COVID-19 di Malaysia sebanyak 155,095.

“Bagi kes penularan dalam negara, 2,711 kes melibatkan warganegara Malaysia manakala 1,310 kes adalah bukan warganegara,” menurutnya dalam kenyataan mengenai perkembangan COVID-19 hari ini.

Dr Noor Hisham berkata 2,148 kes dilaporkan pulih hari ini menjadikan jumlah kumulatif kes sembuh sepenuhnya daripada jangkitan COVID-19 adalah sebanyak 117,375 kes atau 75.7 peratus daripada jumlah keseluruhan kes.

Kes kematian itu melibatkan empat mangsa di Sabah dan masing-masing satu kes di Selangor, Kuala Lumpur, Perak dan Pahang yang menyaksikan kesemua mangsa berumur lingkungan 40 hingga 78 tahun dengan latar belakang berpenyakit.

Beliau turut memaklumkan terdapat enam kluster baharu dikenal pasti hari ini dengan tiga kluster tempat kerja iaitu Kluster Senai Cyber dan Kluster Jalan Sembrong di Johor serta Kluster Jalan Permata di Seremban, Negeri Sembilan.

Tiga kluster lain ialah Kluster Tembok Nanas iaitu pusat tahanan di Pontian, Johor; Kluster Taman Juta di daerah Hilir Perak dan Kluster Kampung Lebu iaitu kluster berkaitan kenduri perkahwinan dan tahlil yang melibatkan daerah Bentong dan Kuantan di Pahang.

“Kluster Senai Cyber mencatatkan 114 kes, Kluster Jalan Permata (61 kes), Kluster Tembok Nanas (41 kes), Kluster Kampung Lebu (21 kes) Kluster Jalan Sembrong (18 kes ) dan Kluster Taman Juta (14 kes),” katanya.

Sehingga kini, jumlah keseluruhan kluster adalah sebanyak 641 manakala kluster yang telah tamat berjumlah 356 termasuk lima hari ini iaitu Kluster Impian, Kluster Utama Rini, Kluster Kuala, Kluster Malawati, dan Kluster Tapak Bina Bulatan.

Ini menjadikan jumlah kluster aktif yang dipantau ialah sebanyak 285 dan daripada jumlah itu, 71 kluster melaporkan pertambahan kes hari ini.

Dr Noor Hisham juga berkata terdapat 205 kes positif COVID-19 di Unit Rawatan Rapi dan 79 daripadanya memerlukan bantuan pernafasan.- BERNAMA


Adun Kota terlibat kemalangan babit tiga kenderaan

SEREMBAN, 25 Disember – Ahli Dewan Undangan Negeri (ADUN) Kota Datuk Seri Dr Awaludin Said terlibat dalam kemalangan membabitkan tiga kenderaan di Kilometer 27, Jalan Seremban-Tampin, Rembau, di sini, semalam.

Ketua Polis Daerah Rembau DSP Hazri Mohamad berkata bagaimanapun Awaludin yang memandu kereta jenis Honda Accord bersama isterinya Datin Seri Rozaida Noor Mohd Uzair yang berada di bahagian hadapan penumpang tidak mengalami kecederaan dalam kejadian pukul 2.45 petang itu.

Beliau berkata siasatan awal mendapati kemalangan berlaku apabila sebuah lori jenis Daihatsu satu tan dengan muatan batang besi dari arah Seremban menghala ke Tampin mengekori kenderaan utiliti sukan (SUV) di hadapannya dengan rapat, sehingga terlanggar kereta Honda BRV itu yang berhenti kerana kesesakan jalan.

“Pelanggaran kemudian menyebabkan Honda BRV merempuh belakang kereta Awaludin yang berada di hadapannya yang turut berhenti kerana kesesakan. Akibat kemalangan, penumpang belakang kereta itu mengalami kecederaan ringan dan dirawat di Hospital Rembau manakala pemandu tidak mengalami kecederaan,” katanya dalam kenyataan hari ini.


Tun Mohd Ali rasmi Pusat Pengumpulan Dan Pengagihan Food Bank Malaysia

AYER KEROH 4 Oktober – Yang di-Pertua Negeri, Tun Seri Setia Mohd Ali Mohd Rustam, merasmikan Pusat Pengumpulan Dan Pengagihan (Distribution Centre) Food Bank Malaysia di Dc Autocity, di sini, hari ini.

Dalam ucapan ringkasnya Tun Mohd Ali berkata, insiatif mewujudkan pusat itu adalah untuk membantu mereka yang kurang berkemampuan mendapatkan bahan makanan asas.

Terdahulu ketibaan Tun Mohd Ali kira-kira jam 11.30 pagi disambut Ketua Setiausaha Kementerian Perdagangan Dalam Negeri dan Hal Ehwal Pengguna (KPDNHEP); Datuk Azman Mohd Yusof dan Exco Perpaduan, Hubungan Masyarakat, Tenaga Kerja dan Hal Ehwal Pengguna, Ngwe Hee Sem.

Hadir sama Pengerusi Yayasan Dunia Melayu Dunia Islam (DMDI), Senator Datuk Mohd Ridhwan Mohd Ali dan Pengarah KPDNHEP Melaka, Norena Jaafar.


Melaka bakal jadi negeri transit jemaah umrah Indonesia

MELAKA, 10 Mei – Kerajaan negeri akan menjadikan Melaka sebagai negeri transit bagi jemaah umrah dari Indonesia ke Arab Saudi menerusi Lapangan Terbang Antarabangsa Kuala Lumpur.

EXCO Pelancongan Warisan dan Kebudayaan negeri Datuk Muhammad Jailani Khamis berkata menerusi inisiatif itu warga Indonesia khususnya yang masuk ke Melaka menerusi Kompleks Imigresen, Kastam, Kuarantin dan Keselamatan (ICQS) Terminal Feri Antarabangsa Melaka-Dumai di Kota Laksamana di sini akan menginap dan berbelanja di negeri ini sebelum ke Kuala Lumpur.

“Setakat ini, kita telah membuka laluan laut untuk pelancong dari Indonesia menerusi ICQS Terminal Feri Antarabangsa Melaka-Dumai dan kita juga sedang usahakan untuk membuka semula Lapangan Terbang Antarabangsa Melaka (LTAM) di Batu Berendam.

“Ia bukan sahaja meningkatkan kemasukan pelancong tetapi juga memberi manfaat kepada pemain industri pelancongan,” katanya kepada pemberita pada sidang akhbar di sini hari ini.

Selain itu beliau berkata subsektor pelancongan kesihatan yang mendapat sambutan amat menggalakkan daripada pelancong Indonesia, juga dilihat semakin pulih selepas pembukaan sempadan Malaysia-Indonesia baru-baru ini.

Katanya dalam usaha memulihkan kembali sektor pelancongan Melaka, Bahagian Promosi Pelancongan negeri juga sedang merangka beberapa pakej pelancongan keluarga pada harga munasabah untuk menarik pelancong dari negara jiran seperti Singapura, Brunei dan Thailand.

Pengenalan pakej ekonomi itu jelasnya merupakan antara langkah pemulihan terbaik untuk pemain sektor pelancongan kerana ia memberi penekanan pada pilihan dan kualiti kepada pelancong, berbanding memikirkan keuntungan semata-mata.

Dalam pada itu, beliau berkata kira-kira 200 penggiat pelancongan di Melaka akan dibawa ke Pekanbaru dan Dumai Indonesia bagi perbincangan perniagaan ke perniagaan (B2B) dengan kerajaan republik itu pada hujung bulan ini.

Katanya, menerusi platform itu sekurang-kurangnya sebanyak 180 memorandum persefahaman (MoU) B2B dijangka ditandatangani sekali gus merancakkan kembali sektor pelancongan kedua-dua negara.

“Kita telah sasarkan untuk menarik sekurang-kurangnya satu juta pelancong dari Indonesia daripada keseluruhan sasaran pelancong iaitu 5.6 juta pada tahun ini.

“Jadi promosi yang lebih agresif perlu dilakukan agar sasaran itu dapat dicapai dan sektor pelancongan negeri yang terjejas disebabkan penularan COVID-19 dapat dipulihkan segera,” katanya.

Selain itu, Muhammad Jailani berkata kerajaan negeri sedang berusaha untuk menjadikan Melaka sebagai tuan rumah penganjuran Anugerah Festival Filem Malaysia (FFM) ke-32 yang akan berlangsung pada tahun ini. – BERNAMA


Buli: Enam pelajar digantung sekolah dua minggu, dicadang ditamatkan pengajian di MRSM

KUALA NERANG 11 Dis – Enam pelajar yang terlibat dengan kes buli di Maktab Rendah Sains Mara (MRSM) Sultan Azlan Shah, Kuala Kangsar digantung sekolah dua minggu serta-merta.

Menteri Pembangunan Luar Bandar Datuk Seri Mahdzir Khalid berkata Jawatankuasa Disiplin Maktab (JDM) turut mencadangkan, pelajar terbabit yang terdiri daripada tingkatan satu hingga tingkatan tiga itu ditamatkan pengajian mereka di institusi itu.

“Jawatankuasa Disiplin Maktab (JDM) MRSM telah pun memanggil 10 pelajar yang terlibat dengan insiden berkenaan. Dalam laporan yang disediakan, enam pelajar terlibat memukul mangsa buli berkenaan.

“Empat lagi pelajar yang berada di lokasi kejadian yang didapati bersubahat dan membuat provokasi, pelajar-pelajar ini berada di tingkatan satu hingga tingkatan tiga,” katanya kepada pemberita selepas merasmikan mesyuarat Perwakilan Wanita UMNO Padang Terap di sini hari ini.

Mahdzir berkata pihaknya memandang serius kejadian buli membabitkan pelajar di institusi pendidikan di bawah Kementerian Pembangunan Luar Bandar itu, dan mengambil tindakan sewajarnya untuk membendung kejadian seumpama itu daripada berulang.

Beliau berkata kejadian itu tidak sepatutnya berlaku memandangkan MRSM melakukan proses pengambilan pelajar yang cukup ketat, dengan mengambil kira pelbagai aspek bukan sahaja berkaitan pencapaian pelajar dalam pelajaran dan kokurikulum tetapi juga jati diri.

“Malanglah bagi MRSM yang mempunyai pelajar yang pandai, pelajar-pelajar yang dipilih, dibuat temuduga, saringan, ada tapisan untuk nak masuk ke MRSM dan kualiti pelajaran diambil kira dari segi kokurikulum, ambil kira dari segi jati diri, semua diambil kira sebagai markah untuk masuk MRSM.

“Tapi dalam banyak-banyak itu ada lagi kes yang semacam ini, saya amat kecewa sebagai menteri yang jaga MRSM, menteri KPLB. Tidak sepatutnya pelajar-pelajar ini terdedah dengan perbuatan seumpama itu,” katanya.

Ditanya mengenai siasatan polis terhadap kes berkenaan, Mahdzir berkata pihaknya tidak mencampuri urusan siasatan dan menyerahkan kepada pihak polis  berdasarkan siasatan luaran.

Semalam, polis menahan enam pelajar yang didakwa terlibat kes buli terhadap seorang pelajar lain di MRSM Sultan Azlan Shah, Kuala Kangsar, seperti yang tular di media sosial Khamis lalu. – BERNAMA


PKPD di Apartment Amber Court, Pusat Pemulihan Akhlak Muar dilanjutkan sehingga 20 Januari

KUALA LUMPUR, 5 Jan – Perintah Kawalan Pergerakan Diperketatkan (PKPD) di Apartment Amber Court di Jalan Genting, Bentong yang dijadualkan tamat esok dilanjutkan lagi sehingga 20 Jan ini.

Menteri Kanan (Kluster Keselamatan) Datuk Seri Ismail Sabri Yaakob berkata keputusan itu dibuat selepas Kementerian Kesihatan Malaysia (KKM) mengesahkan ujian saringan kedua masih perlu dijalankan kepada sebahagian kontak rapat dan terdapat risiko jangkitan yang tinggi di lokaliti terbabit.

“Sehingga kini 1,180 ujian saringan COVID-19 telah dilakukan dan daripada jumlah itu 454 kes positif direkodkan,” katanya dalam sidang media perkembangan Perintah Kawalan Pergerakan Pemulihan (PKPP) hari ini.

Ismail Sabri berkata kerajaan juga bersetuju PKPD di Pusat Pemulihan Akhlak Muar, Johor yang dijadualkan berakhir esok dilanjutkan sehingga 20 Jan selepas menerima nasihat dan penilaian risiko oleh KKM mengenai situasi di kawasan itu.

“KKM telah menjalankan 827 ujian saringan COVID-19 di kawasan ini dan sehingga kini 40 kes positif direkodkan. KKM juga sahkan masih terdapat pertambahan kes positif harian yang direkodkan dan baki 38 sampel saringan masih menunggu keputusan,” katanya.

Sementara itu, Ismail Sabri berkata pekerja warga asing yang tidak dihantar oleh majikan untuk melakukan saringan COVID-19 akan ditamatkan permit kerja dan dianggap tidak sah untuk bekerja di negara ini.

Beliau berkata pihaknya telah berbincang perkara itu dengan pihak Jabatan Imigresen Malaysia bagi memastikan majikan terus mematuhi arahan yang dikeluarkan di bawah Akta Pencegahan dan Pengawalan Penyakit Berjangkit (Akta 342) itu.

Bermula 1 Dis 2020, kerajaan telah mengarahkan semua pekerja warga asing khususnya di empat negeri iaitu Selangor, Negeri Sembilan, Pulau Pinang, Sabah serta Wilayah Persekutuan Kuala Lumpur dan Labuan untuk menjalani ujian saringan COVID19 dan kos ujian saringan ditanggung oleh majikan masing-masing.

“Sehingga 4 Jan lepas, Kementerian Sumber Manusia (KSM) memaklumkan seramai 99,163 pekerja warga asing telah menjalani ujian saringan COVID-19 yang melibatkan 3,536 majikan.

Daripada jumlah itu sebanyak 2,079 telah disahkan positif COVID-19 manakala 97,084 lagi adalah negatif,” katanya yang turut memaklumkan sebanyak 758 buah klinik terlibat dengan program saringan berkenaan.

Mengenai pasukan petugas operasi pematuhan, Ismail Sabri berkata polis menahan 152 individu atas kesalahan ingkar arahan prosedur operasi standard (SOP) semalam termasuk tidak memakai pelitup muka dan gagal menyediakan peralatan merekod butiran pelanggan atau merekodkan butiran diri.

“Saya telah dimaklumkan oleh Kementerian Perumahan dan Kerajaan Tempatan (KPKT) bahawa mereka telah menulis surat kepada kerajaan-kerajaan negeri bagi mengarahkan Pihak Berkuasa Tempatan (PBT) di negeri masing-masing mengambil tindakan lebih tegas kepada pemilik-pemilik premis pub dan kelab malam termasuk menarik lesen operasi serta menyenarai hitam premis terlibat,” katanya.- BERNAMA


Galeri Warisan Kota Melaka pamer penemuan sejarah dirasmikan

BANDA HILIR 6 Ogos – Yang di-Pertua Negeri Tun Seri Setia Mohd Ali Mohd Rustam, hari ini, merasmikan Galeri Warisan Kota Melaka di Jalan Kota, di sini.

Tun Mohd Ali yang tiba di majlis berkenaan kira-kira jam 2.20 petang, disambut Ketua Menteri Datuk Seri Utama Sulaiman Md Ali.

Hadir sama, Timbalan Menteri Pelancongan, Kesenian dan Kebudayaan Datuk Seri Dr Santhara J.P; Exco Kanan Pelaburan, Perindustrian, Pembangunan Usahawan dan Koperasi negeri Datuk Seri Ab Rauf Yusoh; Exco Pelancongan, Warisan dan Kebudayaan negeri Datuk Muhammad Jailani Khamis dan lain-lain kenamaan.

Majlis itu dimulakan dengan ucapan aluan daripada Santhara yang mewakili Kementerian Pelancongan, Kesenian dan Kebudayaan (MOTAC) dan Sulaiman yang mewakili kerajaan negeri.

Simbolik perasmian galeri berkenaan disempurnakan dengan lafaz perasmian Galeri Warisan Kota Melaka oleh Tun Mohd Ali dan seterusnya menyempurnakan paluan gong sebanyak tiga kali.

Untuk rekod, Galeri Warisan Kota Melaka ditubuhkan sebagai kesinambungan daripada hasil penyelidikan dan ekskavasi arkeologi yang telah dilaksanakan oleh Jabatan Warisan Negara sejak tahun 2007.

Pada majlis sama, Tun Mohd Ali turut melancarkan Buku Warisan Kebangsaan Orang Hidup (WAKOH) dan pelancaran Kempen Kenali, Sayangi dan Lestari Warisan Kita.


Kampus ‘terapung’ MS Porrima berlabuh di Melaka hujung bulan ini

LETTERS: Jika semua perancangan berjalan lancar Melaka akan menjadi tuan rumah dan persinggahan kapal penyelidikan perubahan iklim, MS Porrima penghujung bulan ini.

Kapal ini amat unik kerana dijana tenaga solar dan membawa teknologi peralatan saintifik yang memanfaatkan tenaga daripada matahari, angin serta air bagi tujuan perindustrian.

Kejayaan itu direalisasikan menerusi jalinan kerjasama antara Institut Penyelidikan Pelepasan Sifar berpangkalan di Tokyo dengan usahawan, ahli ekonomi dan pengarang Gunther Pauli yang kini beroperasi dari Switzerland.

Pembabitan Pauli adalah untuk membawa inovasi dalam memacu industri maritim dan lautan selain menyokong kelestarian lautan di seluruh dunia yang sudah menjangkau beberapa tahun.

Jangkaan setahun kemudian kapal saintifik berteknologi yang turut popular dengan panggilan Kampus Biru (Blue Campus) akan memulakan pelayaran ke Expo Osaka, Jepun menjelang 2025.

MS Porrima yang diasaskan oleh Yayasan Porrima di Switzerland akan memulakan operasinya sebagai Kampus Biru mulai September tahun depan dan berfungsi sebagai kampus terapung dalam kajian sains lautan serta kelestarian lautan.

Pelbagai inisiatif sedang dirancang termasuk program kerjasama projek Osaka, ‘Blue Odyssey’ yang turut menyertai Expo Osaka 2025 dan pelbagai projek di negara-negara ASEAN.

Sementara itu bagi Melaka, pembabitan dalam projek dirancang akan memperkenalkan program latihan kemudahan pengajaran dengan fokus melahirkan graduan Keusahawanan Maritim dan program berkaitan.

Bagi peringkat antarabangsa pula, kerjasama antara Kampus Biru dengan kerajaan dan agensi berkaitan di seluruh dunia akan menghasilkan pelbagai projek seperti ‘Mapping the Maritime Potential Index of Nations’, ‘Mapping the Maritime Economic Index’ dan ‘Mapping the Oceans Index’.

Bagi Melaka dan rantau ASEAN pula, mengimbau kegemilangan sejarah Kesultanan Melayu Melaka pada abad ke-15 sebelum kedatangan penjajah Portugis, Belanda dan British antara pelbagai pembangunan dan pendedahan dalam sektor berkenaan yang dirancang.

Kegemilangan itu menjadikan Melaka sebagai pusat pelabuhan utama yang menarik kedatangan pelabur, pedagang China, India dan Arab Saudi selain hubungan diplomatik antara negeri bersejarah itu dengan Dinasti Ming, China serta Empayar Majapahit.

Latar belakang sejarah itu dan hubungan maritim itu adalah kunci kepada jalinan kerjasama antara Melaka dan MS Porrima pada masa hadapan.


Kerajaan sedia pelan perlindungan insurans akibat kematian isi rumah

KUALA LUMPUR, 23 Mac – Kerajaan akan menyediakan Pelan Perlindungan Insurans kepada Isi Rumah (IR) Miskin yang kehilangan punca pendapatan akibat kematian Ketua IR dengan peruntukan RM13.4 juta setahun, kata Perdana Menteri Datuk Seri Ismail Sabri Yaakob.

“Setiap isi rumah akan menerima RM10,000 dengan peruntukan sebanyak RM13.4 juta setahun,” katanya dalam kenyataan yang dikeluarkan selepas mempengerusikan mesyuarat Majlis Perlindungan Sosial Malaysia (MySPC) Bilangan Satu Tahun 2022 di Bangunan Parlimen hari ini.

Ismail Sabri berkata mesyuarat itu juga bersetuju agar tahap sosioekonomi Keluarga Malaysia ditingkatkan dengan memberi nilai tambah dan tumpuan kepada Program Peningkatan Pendapatan bagi Ketua Isi Rumah (KIR) Miskin dan Miskin Tegar yang berdaftar dalam eKasih.

Katanya perkara lain yang dipersetujui ialah memperkasa agenda perlindungan sosial sehingga ke peringkat daerah pentadbiran menerusi Jawatankuasa Teknikal Perlindungan Sosial Negeri (JTPSNg) bagi menyelaras Pemetaan Program dan Profil Perlindungan Sosial Fasa Dua.

“Selain itu mesyuarat juga bersetuju agar Malaysia Productivity Corporation (MPC) diberi tanggungjawab menerajui Jawatankuasa Kerja Memodenkan Subsidi Bagi Meningkatkan Produktiviti,” kata Ismail Sabri.

Menurutnya langkah-langkah yang diputuskan dalam mesyuarat itu akan membantu memantapkan agenda perlindungan sosial untuk mencapai sasaran miskin tegar sifar menjelang tahun 2025 seperti dihasratkan Kerajaan dalam Rancangan Malaysia ke-12.

“Justeru kerajaan menerusi Majlis Perlindungan Sosial Malaysia telah mengenal pasti mekanisme perlindungan sosial yang lebih dinamik, fleksibel serta mampu bertindak balas dengan sebarang risiko yang dihadapi oleh Keluarga Malaysia,” katanya.

Terdahulu Ismail Sabri melancarkan Pangkalan Data Perlindungan Sosial (PDPS) Fasa 1: Bantuan Sosial (Persekutuan) yang menjadi laluan tunggal serta sumber rujukan utama program-program perlindungan sosial.

Ia melibatkan 167 program daripada 17 kementerian atau agensi yang mengandungi 13.7 juta data profil individu penerima manfaat sehingga tahun 2020, termasuk program perlindungan sosial merentasi pelbagai kementerian atau agensi seperti elemen Pekerjaan, Insurans Sosial dan Bantuan Sosial.

“Akses penuh sistem ini kepada orang awam dan semua pihak berkepentingan akan dibuka setelah Modul Insurans Sosial dan Intervensi Pasaran Buruh siap dibangunkan selepas 2023.-BERNAMA


Melaka perkenal 6 hentian Bas Singgah-singgah

BANDARAYA MELAKA 18 Feb. – Sebanyak enam hentian Bas Singgah-singgah dilawati dalam sesi lawatan tapak dikelolakan Bahagian Promosi Pelancongan (BPP) Negeri Melaka hari ini.

Hadir sama, Pengurus Besar BPP Melaka, Sa’ari Basiron, Ketua Pegawai Eksekutif Perbadanan Pembangunan Sungai dan Pantai Melaka (PPSPM), Datuk Murad Husin, Pengurus Besar Perbadanan Muzium Melaka (PERZIM), Mohd Nasruddin Rahman, Pengurus Besar Panorama, Datuk Abu Bakar Abdul dan Ketua Pegawai Eksekutif Menara Taming Sari Berhad, Azlan Abidin.

Ia disusuli lawatan di semua hentian bas pelancongan elektrik itu bermula di Zoo Melaka dan kemudiannya ke Bangunan Merah, Muzium Samudera dan Menara Taming Sari di Banda Hilir.

Sebelum ini, Melaka mengumumkan perkhidmatan bas pelancongan pertama di negeri ini yang dikenali sebagai Bas Singgah-singgah dengan nilai pelaburan RM20 juta.

Bas berkenaan akan menggunakan bas elektrik yang dilengkapi ‘Virtual Augmented Reality Goggle’ dan jadual ‘drop off’ and ‘hop on’ di beberapa lokasi pelancongan terpilih dalam negeri ini yang dijangka beroperasi menjelang Mac depan.


Pandu lalu kitar sampah jadi wang

KLEBANG 20 Februari – Selain meningkatkan kesedaran dan menjadikan penjagaan alam sekitar sebagai satu budaya inisiatif ‘Drive Thru Recycling Centre’ (DTRC) mampu memberi pulangan pendapatan kepada peserta yang mengambil bahagian.

Inisiatif itu terus diperkasakan lagi dengan pembukaan DTRC kedua di Taman Bukit Rambai selepas DTRC pertama di Masjid Tanah memulakan operasi pada tahun lalu.

Ahli Dewan Undangan Negeri (Adun) Klebang, Datuk Lim Ban Hong berkata DTRC berfungsi sebagai pusat pembelian dan pengumpulan barangan kitar semula secara kaedah pandu lalu.

“Kaedah ini diharap dapat menarik minat masyarakat di Negeri Melaka untuk menjadikan kitar semula sebagai satu budaya. Lebih menarik peserta mendapat pulangan tunai setiap kali menghantar barangan kitar semula ke DTRC.

“Sasaran Perbadanan Pengurusan Sisa Pepejal dan Pembersihan Awam (SWCorp) Melaka adalah mewujudkan empat DTRC di Negeri Melaka,” katanya ketika berucap pada Program Pelancaran DTRC di Kabin Kelab Rukun Tetangga Taman Bukit Rambai, di sini, semalam.

Turut menjayakan program itu adalah pelajar Pusat Pendidikan Profesional dan Lanjutan (PACE) Universiti Utara Malaysia (UUM) Kampus Melaka, wakil Kementerian Kesihatan Malaysia (KKM), Majlis Bandaraya Melaka Bersejarah (MBMB), SWM Environment Sdn. Bhd. serta Kelab Rukun Tetangga (KRT) Taman Bukit Rambai.

“Sepanjang 2022 DTRC Masjid Tanah berjaya mengumpul sebanyak 561 kilogram (kg) barangan kitar semula. Setakat Januari 2023 pula 239.5 kg barangan kitar semula dikumpul, peningkatan ini menunjukkan inisiatif dilaksanakan mula mendapat perhatian orang awam.

“Saya yakin DTRC Taman Bukit Ramai ini mampu mengumpul lebih banyak barangan kitar semula daripada peserta sekitar Melaka Tengah yang mempunyai kepadatan penduduk yang tinggi,” katanya.


PM seru rakyat bersatu ketika negara berusaha keluar daripada krisis pandemik

GEORGE TOWN, 16 Dis – Membina semula ekonomi bukanlah sesuatu yang mudah, oleh itu adalah penting bagi rakyat Malaysia untuk terus bersatu ketika negara mengharungi jalan keluar daripada kemelesetan ekonomi yang disebabkan oleh pandemik ini, kata Perdana Menteri Datuk Seri Ismail Sabri Yaakob.

“Justeru, saya menyeru sektor swasta untuk menjadi pemangkin kepada pembaharuan bagi memacu kemampanan dan seterusnya menyumbang kepada matlamat kolektif kita untuk menjadikan Malaysia lebih berdaya tahan,” kata Perdana Menteri dalam ucapan perasmian yang dirakam lebih awal pada Sidang Kemuncak Ekonomi dan Teknologi China Global (GCET) di sini hari ini.

Perdana Menteri berkata Malaysia menawarkan kelebihan yang tiada tandingan kepada pelabur bukan sahaja sebagai gerbang masuk ke ASEAN, tetapi juga kepada pasaran dunia sementara beberapa organisasi antarabangsa dalam laporan terkini mereka membuktikan keberkesanan dasar yang dilaksanakan kerajaan.

Sebagai contoh, beliau berkata Pusat Daya Saing Dunia IMD menempatkan Malaysia sebagai negara ke-25 paling berdaya saing dalam kalangan 64 ekonomi pada 2021 dan Forum Ekonomi Dunia mengenai Indeks Kesediaan Rangkaian 2016 meletakkan Malaysia di tempat ke-6 kerajaan paling arif digital daripada 139 ekonomi.

Bagaimanapun, Ismail Sabri berkata dalam mengiktiraf potensi ekonomi China, Malaysia mempelopori jangkauan diplomatik ke negara itu dan menjadi negara anggota ASEAN pertama yang merasmikan hubungan diplomatik dengan China pada 1974.

Beliau berkata bersandarkan kepada persahabatan yang erat dan berkekalan ini, Malaysia dan China terus mengukuhkan hubungan ekonomi, walaupun semasa krisis semasa dan China telah menjadi rakan dagang terbesar Malaysia sejak 2009, menyumbang 18.6 peratus daripada jumlah perdagangan Malaysia pada 2020.

“Eksport ke China mencatatkan paras tertinggi baharu pada 2020, berkembang sebanyak 11.1 peratus kepada US$37.77 bilion dan China juga merupakan sumber import terbesar Malaysia, menyumbang 21.5 peratus daripada jumlah import,” katanya.

Beliau berkata sepanjang lima tahun ini, Kementerian Perdagangan Antarabangsa dan Industri melalui agensinya, Lembaga Pembangunan Pelaburan Malaysia (MIDA) meluluskan 243 projek dengan jumlah pelaburan US$14.91 bilion, menyediakan lebih 50,000 peluang pekerjaan di Malaysia.

“Syarikat China yang terkenal seperti Huawei, Longi Solar, Jinko Solar, Alliance Steel, Alibaba Group, Geely Auto Group, Xiamen University dan banyak lagi telah menjadikan Malaysia sebagai destinasi pelaburan pilihan masing-masing. Kehadiran syarikat-syarikat terkenal dunia ini adalah bukti ekosistem mesra perniagaan Malaysia,” katanya.

Sidang kemuncak GCET satu hari yang diadakan bertujuan mempromosikan kerjasama dan diplomasi perniagaan, budaya dan ekonomi digital turut dihadiri Yang Dipertua Negeri Pulau Pinang Tun Ahmad Fuzi Abdul Razak, Menteri Pengangkutan Datuk Seri Dr Wee Ka Siong dan Duta China ke Malaysia Ouyang Yujing.- BERNAMA


Trafik sesak: Polis mulakan Op Lancar hingga Isnin

Pengarah Jabatan Siasatan dan Penguatkuasaan Trafik Bukit Aman Datuk Mat Kasim Karim berkata PDRM menjangka pertambahan kenderaan yang ketara di atas jalan raya berlaku dalam tempoh berkenaan, susulan cuti persekolahan yang bakal berakhir dan cuti Hari Pekerja.

Beliau berkata PDRM menjangkakan terdapat pertambahan aliran kenderaan bagi pengguna jalan raya dan lebuh raya utama seluruh negara memandangkan orang ramai masih dalam suasana berhari raya.

“Oleh itu, bagi melancarkan pergerakan pengguna jalan raya, Op Lancar akan dilaksanakan bermula hari ini hingga 1 Mei ini terutama di kawasan hotspot berlaku kesesakan aliran lalu lintas.

“Selain itu, PDRM akan menempatkan petugas di lokasi yang telah dikenal pasti bagi memastikan aliran trafik lancar dan terkawal,” katanya dalam kenyataan hari ini.

Mat Kasim berkata PDRM juga akan mengambil tindakan penyuraian kesesakan dengan mengaktifkan laluan smartlane di Lebuhraya Utara Selatan menerusi kerjasama dengan PLUS Berhad di beberapa lokasi.

“Lokasi itu ialah di persimpangan Port Dickson hingga persimpangan Seremban, persimpangan Senai Utara hingga persimpangan Kulai, Gua Tempurung ke Gopeng, Slim River ke Sungkai serta Rawang ke Sungai Buaya,” katanya. – BERNAMA


Klinik Kesihatan Duyong bakal dibina

BANDARAYA MELAKA 16 April – Penduduk di Dewan Undangan Negeri (DUN) Duyong boleh menarik nafas lega apabila Klinik Kesihatan Duyong bakal dibina kelak.

Ahli Dewan Undangan Negeri (Adun) Duyong Mohd Noor Helmy Abd Halem berkata, disebabkan tiada klinik kesihatan di kawasan DUN itu, penduduk terpaksa ke klinik kesihatan yang lebih jauh bagi mendapatkan rawatan.

“Besar harapan saya apabila adanya Klinik Kesihatan Duyong nanti ia akan memudahkan penduduk setempat. Sekarang ini ada penduduk DUN Duyong yang ke Klinik Kesihatan Ujong Pasir, Ayer Molek dan juga ke Peringgit.

“Sebelum ini pada 2019 lawatan tapak kali pertama sudah di buat tetapi tergendala seketika dan semalam saya buat lawatan untuk kenal pasti kesesuaian bagi pembinaan klinik itu nanti.

“Daripada penerangan pegawai teknikal yang ikut serta, mereka memaklumkan lokasi itu sesuai. Jadi saya harap akan terbinanya Klinik Kesihatan Duyong ini yang lokasinya berdekatan Japerun Duyong,” katanya.

Beliau ditemui media selepas Program Tadarus dan Khatam Al-Quran yang dirasmikan Exco Wanita UMNO Malaysia Datin Samsidar Amir dan hadir sama Ketua Wanita UMNO Kota Melaka, Datuk Haryaty Hamdzah, di Masjid Selat, semalam.

Beliau yang juga Timbalan Exco Sains, Teknologi, Inovasi dan Komunikasi Digital negeri berkata, bagi merealisasikan harapan penduduk, pihaknya akan memastikan cadangan pembinaan itu akan mendapat sokongan sekali gus diluluskan bagi pembinaan.


Jasin bakal jadi pusat kraftangan pelancongan, warisan

EXCO Kanan Keusahawanan Negeri Datuk Seri Ab Rauf Yusoh berkata, perkara itu dicadangkan berikutan daerah Jasin menjadi kawasan yang paling aktif menghasilkan produk kraftangan dan warisan bernilai tinggi di negeri ini.

Beliau berkata bagi memperkasa sektor keusahawanan berasaskan produk nilai warisan dan tradisional itu, pihaknya akan bekerjasama dengan EXCO Pelancongan bagi mengenal pasti usahawan berkenaan dan seterusnya membimbing mereka menerusi agensi dan jabatan kerajaan negeri yang terlibat.

Beliau berkata demikian ketika menjawab soalan lisan Datuk Lim Ban Hong (BN-Klebang) pada Persidangan Dewan Undangan Negeri (DUN) Melaka ke-15, hari ini.


MBMB anjur kejohanan e-sukan sempena ulang tahun ke-19

MAJLIS Bandaraya Melaka Bersejarah (MBMB) bakal menganjurkan MBMB E-Sport Melaka Championship 2022 bersempena sambtan ulang tahun ke-19 pada 27 Mac ini.

MBMB dalam satu kenyataan memaklumkan, kejohanan e-sukan itu difokuskan kepada permainan Mobile Legends: Bang Bang (MLBB) dengan menetapkan penyertaan terhad kepada 64 buah kumpulan yang disertai maksima enam peserta sahaja.

“Tempat kedua pula bakal meraih RM1,500 berserta medal manakala tempat ketiga dan keempat, masing-masing akan membawa pulang RM1,000 dan RM500 berserta medal.


Pusat tahfiz mesra warga emas di Asahan


N.Korea fires ballistic missile into East Sea

SEOUL, Jan 30 – North Korea fired one apparent ballistic missile towards the East Sea on Sunday, South Korea’s military said, in the recalcitrant regime’s seventh show of force this year, reported Yonhap news agency.

South Korea’s Joint Chiefs of Staff (JCS) said it detected the launch from the northern province of Jagang bordering China at 7.52 am. It did not elaborate.

Jagang Province is where the North conducted the launches of its self-proclaimed hypersonic missiles in September last year and on Jan 5 and 11.

“Our military is tracking and monitoring related North Korean movements and maintaining a readiness posture,” the JCS said in a text message sent to reporters.

Pyongyang has been ratcheting up tensions with a series of missile launches since the start of this year as Washington has stepped up sanctions pressure amid a protracted deadlock in nuclear talks between the two countries.

The North launched the largest monthly number of projectiles in January since North Korean leader Kim Jong-un took power in late 2011. It conducted six projectile launches in both March and July 2014.

North Korea conducted six missile tests in January, including a hypersonic missile on Jan 5 and Jan 11 each, two railway-borne short-range ballistic missiles on Jan 14, two tactical guided missiles on Jan 17, a long-range cruise missile on Tuesday, and a surface-to-surface tactical guided missile on Thursday. Sunday’s launch marked the seventh of such tests.

The South Korean military has been keeping close tabs on North Korean military movements as the North made a thinly veiled threat to lift its yearslong moratorium on nuclear and long-range missile tests.

The recent bouts of the North’s saber-rattling also came as it seeks to tighten internal unity amid the fight against the COVID-19 pandemic and persistent economic woes stemming from debilitating sanctions.- BERNAMA


Tandas kayangan: ‘Luar setinggan, dalam kondo’

BANDA HILIR 4 Disember – Bukan untuk menunjukkan kemewahan atau mencari keuntungan, sebaliknya mahu mendidik orang ramai mengenai kepentingan dan kelebihan memiliki sebuah tandas yang bersih untuk melepaskan ‘hajat’.

Secara purata setiap individu normal di dunia pada kebiasannya akan menghabiskan masa antara 10 ke 12 minit setiap kali ke tandas untuk membuang air besar atau atau kira-kira 73 jam setahun.

Pastinya tandas yang bersih seperti di Bangunan Pusat Informasi Pelancongan, di sini, boleh menjadi contoh terbaik bagi mereka inginkan ‘bilik kecil’ yang selesa, kemas dan berbau harum sepanjang masa.

Konsep warna emas dan hitam pada dinding membuatkan pengunjung berasa seperti berada di tandas hotel lima bintang meskipun ia sebenarnya adalah berstatus awam.

Kakitangan Newstar Pavillion Value Travel Sdn Bhd, Wan Fatin Nabila Meor Samari berkata, tandas itu diubahsuai berdasarkan idea majikannya, Kwan Pay Yee, selepas syarikat berkenaan mengambil alih kerja penyelenggaraan Ogos lalu.

“Ramai pelancong luar yang teruja dengan rekaan dalaman tandas ini.  Mereka tidak kisah meskipun dikenakan caj RM2, ramai yang puas hati hinggakan ada yang tularkan tandas kami di media sosial.

“Semua ini adalah antara usaha menarik lebih ramai pelancong ke Banda Hilir. Sekitar kawasan ini kedai menjual cendera hati makanan, minuman dan perkhidmatan semuanya ada,” katanya.

Sementara itu, kakitangan pembersihan, Farina Aznin Pilus, 52, buat pertama kali dalam hidupnya dia diberikan tugas untuk menjaga kebersihan tandas yang dianggap mewah.

Farina yang memulakan tugas seawal jam 7.30 pagi, bertanggungjawab memastikan tandas berkenaan dalam keadaan bersih dan berbau harum bagi menjamin keselesaan pengunjung.

Baginya, apa yang dilakukan adalah untuk menyedarkan orang ramai agar menghargai kebersihan, selain nikmat dan keselesaan berada di sebuah tandas yang bersih.

“Setiap kali pengunjung tanya bagaimana saya kekalkan kebersihan tandas saya kongsikan prinsip dipegang selama ini iaitu ‘You talk about money, we care about hyegien’ (kamu bercakap mengenai wang, kami mengutamakan kebersihan).

“Setiap setengah jam sekali saya akan bersihkan tandas. Jika jumlah pengguna ramai pada satu-satu saya masa akan pantau, biarlah pengunjung selesa, berpuas hati dengan perkhidmatan yang mereka bayar ini,” katanya.


Lelaki lemas ketika menjaring ikan

SHAH ALAM, 1 Ogos – Aktiviti tiga sahabat menjaring ikan di Pantai Morib, Kuala Langat, semalam berakhir dengan tragedi selepas seorang daripada mereka ditemukan lemas.

Ketua Polis Kuala Langat Superintenden Ahmad Ridhwan Mohd [email protected] berkata pihaknya menerima panggilan daripada orang awam pada 12.15 tengah hari berhubung penemuan mayat mangsa.

Mangsa, seorang lelaki tempatan berusia 60 tahun, telah datang ke pantai itu bersama dua rakan lelakinya dari Gombak untuk menjaring ikan secara berasingan.

“Mereka berjanji untuk berjumpa semula dua jam setelah berpecah. Dua rakan mangsa telah naik ke pantai namun mangsa tidak. Ketika sedang mencari mangsa, dua rakannya melihat orang ramai berkumpul memaklumkan ada orang lemas.

“Dua rakan mangsa kemudian menghampiri mayat itu sebelum mengesahkan ia adalah rakan mereka. Mangsa telah dibawa ke Hospital Banting untuk bedah siasat dan kes diklasifikasi sebagai mati mengejut,” menurutnya dalam kenyataan. – BERNAMA


Bunga api RM2 juta warnai langit Selat Melaka

KOTA LAKSAMANA 19 Januari – Pertunjukan bunga api berirama menelan kos RM2 juta dianggap sebagai satu kekuatan buat Sheng Tai International dalam usaha untuk memikat 15 wakil negara pelabur antarabangsa yang bertandang ke Negeri Melaka.

Presiden Kumpulan Sheng Tai International, Datuk Leong Sir Ley berkata, persembahan bunga api mewarnai langit Selat Melaka secara tidak langsung menandakan negeri ini mampu maju ke hadapan setanding lokasi lain dengan kemasukan pelaburan yang meyakinkan.

“Persembahan selama dua hari menggunakan kepakaran kumpulan Pyrotex Fireworx – syarikat pertunjukan bunga api juara di United Kingdom, ini adalah untuk menonjolkan reputasi terbaik Negeri Melaka di mata delegasi asing yang hadir.

“Perbelanjaan ini adalah sesuatu yang amat berbaloi dalam usaha memikat wakil 15 negara pelabur. Tidak mustahil pada penganjuran akan datang mungkin lebih 30 atau 100 wakil negara mahu ke Melaka. Semua ini membina keyakinan dalam pembangunan dan kemasukkan pelaburan ke negeri ini.

“Saya mahu mereka yang datang merasai pengalaman yang begitu bermakna yang boleh diabadikan sebagai kenagan indah untuk dikongsi selepas pulang ke negara asal. Kami mahu mereka tahu Negeri Melaka mahu kehadapan setaraf tempat lain,” katanya.

Beliau berkata demikian kepada Melaka Hari Ini selepas menghadiri Majlis Makan Malam Sheng Tai Night 2023 di Kota Laksamana, di sini, disempurnakan Menteri Perdagangan Antarabangsa dan Industri (MITI), Senator Tengku Datuk Seri Utama Zafrul Abdul Aziz.

Jelasnya persembahan itu juga adalah bersempena pelancaran rasmi bangunan The Sail yang bakal menjadi bandaraya ikonik dalam usaha beliau memperkasakan pembangunan seni, fesyen dan budaya di Negeri Melaka.


Sektor automotif digesa semak gaji bagi atasi isu kekurangan pekerja

KUALA LUMPUR, 4 Mei – Sektor automotif yang merekodkan aliran peningkatan jualan setakat tahun ini, perlu menangani masalah kekurangan tenaga kerja bagi memacu momentum pemulihannya selepas tempoh pengecualian cukai jualan berakhir pada 30 Jun 2022 selain dapat meneruskan sumbangan terhadap ekonomi negara.

Selepas berdepan isu penutupan kemudahan pemasangan dan pengeluaran selain bilik pameran ketika sekatan pergerakan akibat pandemik, industri tersebut kini dilihat lebih bersedia untuk memenuhi permintaan yang meningkat.

Namun, kini timbul persoalan adakah industri itu menawarkan gaji yang setimpal untuk menarik pekerja tempatan dan asing, terutamanya ketika ramai masih bergelut bagi mengharungi kos sara hidup yang tinggi?

Malah, ia mendakwa jika ekosistem pengeluaran automotif lumpuh, ini akan membawa kepada kehilangan lebih daripada 500,000 pekerjaan serta menjejaskan 4.5 peratus daripada Keluaran Dalam Negara Kasar (KDNK).

Penganalisis automotif, Shamsul Yunos menggesa industri untuk menyemak semula aspek gaji dengan menjadikannya lebih adil dan dijadikan sebahagian daripada penyelesaian bagi mengatasi masalah kekurangan pekerja sektor tersebut.

“Langkah meningkatkan gaji amat penting bagi industri menarik bakat atau pekerja yang tersedia dalam negara. Ini memerlukan syarikat-syarikat untuk mengusahakan pelan perniagaan yang dapat menambah nilai terhadap produk-produk mereka dan dapat membayar gaji lebih menarik,” katanya kepada Bernama.

Shamsul turut berkongsi pandangannya yang membantah pengambilan pekerja asing kecuali terbukti amat wajar bagi kerja-kerja industri yang tidak dapat dilakukan oleh pekerja tempatan.

“Masih terdapat penyelesaian teknologi yang boleh digunakan bagi meningkatkan produktiviti. Ini seperti kalangan pekerja pembersih jalan raya yang membolehkan mereka dibayar gaji atau sara hidup lebih baik.

Sementara itu, Ketua Kandungan WapCar.my (laman sesawang berita serta ulasan automotif) Hans Cheong berkata, debat mengenai isu membenarkan pengambilan pekerja asing merupakan masalah yang tidak hanya terhad kepada sektor pembuatan tetapi juga pekerja kolar biru secara amnya.

“Malah, bengkel kereta pun mengalami masalah kekurangan juruteknik yang ketara manakala syarikat-syarikat yang melakukan kerja-kerja penyelenggaraan bagi jentera berat dalam industri pembinaan juga tidak terkecuali sukar mendapatkan pekerja yang mahir,” katanya.

“Industri tempatan kekurangan skala dan produk yang kompetitif bagi melabur dalam automasi. Berikutan itu, mereka terus bergantung kepada tenaga buruh yang murah dan sentiasa mengharapkan bantuan,” katanya.

Ketua Ahli Ekonomi Bank Islam Malaysia Bhd Mohd Afzanizam Abdul Rashid berkata automasi sentiasa menjadi sebutan setiap kali timbulnya isu mengenai kecekapan serta produktiviti.

“Mungkin juga sudah tiba masanya untuk meneliti semula pengaturan semasa sama ada ianya masih mampan atau sebaliknya. Selepas itu, kita juga perlu meneliti sama ada terdapat jurutera atau juruteknik dalam kalangan warga tempatan yang mencukupi untuk menampung keperluan industri.

“Mungkinkah wujud jurang dalam pekerja tempatan dari segi kemahiran? Apakah langkah bagi mengurangkan jurang tersebut? Jika dilihat maklum balas industri automotif ini, nampaknya mereka telah pun mengambil semua langkah (bagi meleraikan isu tersebut),” katanya.

“Realitinya, bagi mendapatkan gaji lebih baik itu sudah pasti memakan masa. Kita sebagai pekerja misalnya, perlu menunjukkan keupayaan diri bahawa kita adalah pekerja yang tepat dan dapat melakukan kerja itu dengan lebih baik. Ini kerana pada akhirnya usaha mendapatkan premium tertentu adalah berdasarkan kemahiran yang boleh ditawarkan dari semasa ke semasa,” katanya.

Sementara itu, Persatuan Automotif Malaysia telah mengunjurkan pertumbuhan jumlah keseluruhan industri (TIV) sebanyak 17.9 peratus kepada 600,000 unit bagi 2022 daripada 508,911 unit yang dicatatkan pada tahun lepas.

Pada Januari, Presidennya, Datuk Aishah Ahmad berkata jualan kenderaan penumpang dan komersial diunjur mencecah masing-masing 540,000 dan 60,000 unit, tahun ini.

“Insentif pengecualian cukai jualan untuk kenderaan penumpang sehingga 30 Jun 2022 dan langkah meningkatkan pengeluaran serta penghantaran oleh syarikat automotif bagi mengatasi timbunan dan pesanan baharu akan menjadi penyumbang utama terhadap peningkatan jualan,” katanya.

Selain itu, Bank Negara Malaysia juga dilihat tidak tergesa-gesa untuk meningkatkan kadar dasar semalaman (OPR), sekali gus turut menjadi rangsangan tambahan untuk sektor itu.